Adakah Bangsa Aryan Penduduk Awal India?

Kajian terbaru mengenai DNA purba bakal mengubah naratif sejarah Tamadun India, selama ini dua kaum berbeza yang bertutur dalam keluarga Bahasa Indo-Eropah di sebelah Utara India dan Dravidia yang lebih dominan di Selatan India masih bergelut dengan isu sejarah identiti bangsa terawal yang membina Tamadun India.

Kajian menunjukkan bahawa mereka adalah hasil daripada pelbagai migrasi etnik purba ke Tanah India mengikut diaspora masing-masing.

Dalam konteks Hindu menurut Tony Joseph, selaku pengarang buku “Early Indians”, Nasionalis Hindu percaya bahawa Tamadun India bermula selepas penghijrahan sekumpulan kaum dari Asia Tengah/Eurasian Stepped yang dikenali sebagai Aryan.

Dari segi sejarah, orang Aryan terlibat dengan pengembalaan secara nomad, selain itu mereka juga berkemahiran menunggang kuda dan merupakan pengarang teks Veda, teks Hindu tertua.

Walau bagaimanapun terdapat polemik dan penafian terus oleh Nasionalis Hindu(khususnya di bahagian Utara India).

Misalnya mereka berpendapat bahawa orang Aryan bukanlah kaum asing yang datang dari luar India, sebaliknya orang Arya adalah penduduk asal Tanah India, kononnya mereka-lah bertanggungjawab mengembangkan bahasa Indo-Eropah merentasi sebahagian besar Asia dan Eropah hari ini.

Teori Out of India

Sebilangan besar sarjana India mempersoalkan teori ‘Out of India’ dengan alasan bahawa penutur bahasa Indo-Eropah – atau Aryan – hanyalah salah satu suku migran prasejarah yang datang ke India selepas kemerosotan Harappa/Lembah Indus.

Penganut politik sayap kanan-Hindu percaya bahawa Tamadun Harappa adalah kepunyaan orang Aryan atau Veda; tetapi tiada satu pun bahasa mereka(Indo-Eropah) dibuktikan telah dituturkan ketika itu.

Kajian DNA purba baru-baru membuktikan penemuan baharu – terdapat banyak penemuan menarik.

Kajian terbaru mengenai subjek ini diketuai oleh ahli genetik David Reich dari Universiti Harvard, kajian yang diterbitkan pada Mac 2018 dan dikarang bersama oleh 92 sarjana dari seluruh dunia.

Kajian menunjukkan bahawa dalam 8,000 tahun yang lalu terdapat dua penghijrahan utama ke Tanah India, bukan berpindah keluar seperti yang dicanang oleh Nasionalis Hindu.

Penghijrahan pertama bermula dari wilayah Zagros di sebelah Barat Iran( bukti pertama di dunia bagi aktiviti penternakan kambing) kemudian dibawa bersama ilmu pertanian ke India.

Mungkin antara 6,000 dan 3,000 Sebelum Masehi, penggembala dari Zagrosia ini bercampur dengan penduduk benua kecil yang didiami oleh orang India awal di mana menurut hipotesis Out of Africa (OoA) telah tiba di dataran India sekitar 65,000 tahun lalu dan sama-sama membentuk komuniti baharu membina tamadun Harappa.

Pada abad-abad selepas 2000 SM, datang kumpulan migran kedua (orang Aryan) dari tanah Eurasian Steppe, kemungkinan dari Kazakhstan yang membawa versi awal bahasa Sanskrit lalu memperkenalkan beberapa amalan budaya seperti berkuda dan agama baru, semuanya menjadi asas kepada budaya Hindu/Veda awal.

Genetik ‘’Indian Pizza’’

Seribu tahun sebelum kedatangan orang-orang Arya dari tanah Steppe Eurasia. Awalnya mereka berpindah ke Eropah, bercampur dengan petani-petani di sana lalu menyebarkan bahasa Indo-Eropah ke Eropah.

Kajian genetik lain telah mendedahkan lebih banyak migrasi ke India, seperti penutur bahasa Austro-Asiatik yang datang dari Asia tenggara.

Oleh itu penduduk India terdiri daripada beberapa lapisan masyarakat berbeza yang membentuk komuniti baharu dalam jangka masa yang berbeza.

Seperti yang ditulis oleh Tony Joseph dalam bukunya “Early Indians”, penduduk India boleh diibaratkan seperti Pizza, orang India terawal membentuk dasarnya.

Di atas dasar adunan tepung terdapat sos, iaitu Tamadun Harappa, Kemudian datanglah pelbagai topping dan keju, yakni penutur bahasa Austro-Asiatik, Tibeto-Burman dan Indo-Eropah/Aryan yang kesemuanya menemui jalan ke benua kecil itu kemudian.

kajian menunjukkan bahawa 50% hingga 65% genetik keturunan orang India hampir semua bersangkutan dengan genetik orang India awal.

Nasionalis Hindu akan mengakui bahawa Aryan bukanlah penduduk pertama India dan tamadun Harappa telah lama wujud sebelum kedatangan orang-orang Aryan.

Sesetengah nasionalis Hindu menuntut agar tamadun Harappa dinamakan semula sebagai tamadun sungai Saraswati. Memandangkan Saraswati disebut dalam Rig Veda, penamaan semula sedemikian akan memberi penekanan kepada hubungan antara tamadun Harappa dan Arya.

Perpaduan dalam kepelbagaian sememangnya menjadi tema utama susunan genetik India. Namun idea percampuran kumpulan penduduk yang berbeza tidak disukai oleh penganut Hindu Ortodoks dan nasionalis Hindu kerana mereka meletakkan nilai pada kesucian kaum.

Tambahan pula, teori migrasi meletakkan Aryan pada kedudukan yang sama dengan penakluk Islam zaman akhir India seperti Mughal. Satu perkara yang tidak boleh diterima sama sekali oleh Nasionalis Sayap-Kanan


Kenapa Mendiang Stephen Hawking Duduk Atas Kerusi Roda?

Peminat ilmu fizik dan bidang angkasa tentu sekali pernah dengar pasal Stephen Hawking. Nama beliau takkan mungkin ditelan zaman.

Beliau dianugerahkan dengan minda begitu cerdas, yakni seorang saintis cerdik yang meninggalkan dunia ini dengan teorem singulariti graviti. Hawking juga menubuhkan suatu ramalan teori bahawa lohong hitam mengeluarkan radiasi, yang pada awalnya mengundang kritikan (Ferguson, 2011).

Namun ada sesuatu yang menarik pasal Hawking. Semasa muda, beliau kelihatan seperti mana-mana budak sains dalam makmal – senyuman lebar, gigi cangkul, cermin mata besar dan rambut sikat tepi.

Tetapi semakin lanjut usia, Hawking mengalami masalah yang mengehadkan pergerakan fizikalnya. Sebelum meninggal dunia, ini keadaan Hawking:

Apa yang terjadi padanya?

Kekangan Fizikal

Masalah Stephen Hawking bermula dengan simtom-simtom kecil seperti mudah jatuh tangga dan tidak mampu mendayung semasa bersukan di Oxford (Wood, 2018). Simtom ini pada mulanya tidak dipandang serius.

Doktor menyuruh Hawking kurang minum αrακ. Tetapi semakin lama, keadaan Hawking bertambah pαrαh. Keluarga terdekat mula cam apabila Hawking pulang menyambut Krismas pada tahun 1962.

Dan setahun kemudian, baru mereka sedar apa yang sedang berlaku. Dan Hawking dijangka mampu hidup selama dua tahun sahaja (Larsen, 2005).

Jangkaan ini tidak menjadi realiti. Namun Hawking kehilangan daya upaya fizikalnya sedikit demi sedikit. Pada penghujung 1960-an, Hawking terpaksa menggunakan tongkat atau topang untuk bergerak.

Hawking tidak mampu menulis pun. Untuk mengganti keupayaan yang hilang, beliau menajamkan mindanya hingga ke tahap mampu menjawab soalan geometri rumit (sekali dengan jalan kerja) dengan hanya menggunakan penglihatan dan imaginasi (White & Gribbin, 2002).

Walau degil pada mulanya, Hawking terpaksa akur – beliau perlu kerusi roda bermotor yang memudahkan pergerakannya. Sekitar 1990-an, nikmat tangannya ditarik. Beliau tidak dapat menggerakkan kerusi bermotor ini (menggunakan jari).

Itu berkenaan dengan fizikal. Pada masa ini, beliau sudah tidak mampu bercakap. Beliau berkomunikasi pun dengan menggunakan kad abjad. Seorang pembantu perlu menunjukkan kad abjad. Dan setiap abjad dipilih Hawking dengan cara naikkan kening.

Pada tahun 1986, Hawking mendapat program Equalizer daripada CEO Words Plus. Beliau hanya perlu pilih abjad yang diimbas dalam komputer. Equalizer turut mengimbas perkataan-perkataan yang biasa digunakan ahli bidang.

Jadi ia banyak membantu. Sekitar 2005, Hawking tidak mampu guna tangan. Jadi beliau berkomunikasi dengan cara sama (tetapi teknologi lebih maju), cuma menggunakan otot pipi yang menghasilkan satu perkataan setiap minit (de Lange, 2011).

Apa Sebenarnya Terjadi Padanya?

Dugaan besar Stephen Hawking ini berlaku kerana penyακit berkaitan otot dan saraf. Situasinya, sel saraf kehilangan struktur dan fungsi secara berperingkat. Simtom awal adalah otot kejang – dan tidak semestinya otot anggota saja.

Ada yang tidak dapat berkunyah dengan baik (pada peringkat awal). Ramai orang sudah kena penyακit ini sebelum Hawking. Contohnya Lou Gehrig yang merupakan seorang pemain besbol untuk New York Yankees.

Halangan ini tidak menjadi benteng untuk Stephen Hawking. Pihak universiti asalnya begitu kedekut. Mereka enggan bayar untuk infrastruktur kegunaan Hawking, padahal bukannya mahal pun.

Pengalaman Hawking merangsangkan kempen pro-disability yang semakin panas di Cambridge ketika itu.

Tetapi Hawking enggan menjulang dirinya sebagai pejµαng golongan kelainan upaya. Pada tahun 1938, beliau tiba-tiba akan menjadi letih. Semasa berlatih, beliau siap jatuh entah kenapa. Lariannya pula semakin perlahan, apatah lagi pµkµlan bola.

Permainan besbol guna kiraan “batting” (pµkµlan). Kalau kena pada bola, dikira 1 mata. Untuk kiraan musim, besbol guna “batting average”.

Bagi musim Gehrig yang teruk, “batting average” beliau hanya 0.143 sahaja (maksudnya dalam tujuh balingan, satu saja beliau boleh pµkµl dengan kayu besbol). Punca prestasinya merosot bukan kerana usia. Sebaliknya, beliau sedang menghιdαρι ρenyακit otot dan saraf. Pada masa itu, mereka tidak tahu pun ρenyακit apa. Jadi Gehrig menjadi “pesakit pertama”.

Sampai sekarang saintis tidak tahu punca kejadian. 90-95 peratus terkena tanpa sebarang sebab pun. Manakala 5-10 peratus sahaja diisytihar kerana genetik. Secara rasmi, ρenyακit ini dipanggil amyotrophic lateral sclerosis (ALS) atau motor neurone dιseαse (MND).

Inilah dugaan paling besar sepanjang hidup Stephen Hawking.

RUJUKAN:

de Lange, C. (2011, Disember 30). The man who saves Stephen Hawking’s voice. New Scientist.

Larsen, K. (2005). Stephen Hawking: a biography. Greenwood Publishing Group. Halaman 18-19.

Ferguson, K. (2011). Stephen Hawking: His Life and Work. Transworld. Halaman 70-74.

White, M., & Gribbin, J. (2002). Stephen Hawking: A Life in Science. National Academies Press. Halaman 124-125.

Wood, A. (2018). Stephen Hawking. Rosen Publishing. Halaman 11.


Cara Asia Tengah Membendung Penularan Covid-19

Fungsi pejabat kedutaan semasa waktu keamanan memang nampak remeh. Sebuah pejabat dan rangkaian konsulatnya dibuat hanya untuk menguruskan keluar masuk orang sahaja.

Tetapi risiko kesihatan seperti koronavirus akan membuatkan pejabat-pejabat kedutaan sangat sibuk. Mereka semestinya akan melaporkan kepada kementerian luar negeri masing-masing tentang perkembangan koronavirus supaya kerajaan mereka boleh mengambil tindakan susulan.

Asia Tengah telah banyak berdiam dalam mengendalikan koronavirus. Walaupun berada bersebelahan dengan China secara geografi, koronavirus dilihat telah melompat terus ke Itali sebelum memasuki Eropah (melalui sumber lain juga).

Ini membuktikan bahawa globalisasi telah memainkan peranan yang sangat besar dalam penularan koronavirus.

Satu perkara yang Malaysia gagal lakukan pada awal-awal penularan ialah penutupan sempadan. Mungkin kerajaan pada masa itu mementingkan ekonomi dengan prasangka positif bahawa koronavirus akan ditewaskan dengan perubahan cuaca.

Sebelum ini pun prasangka sedemikian menebal, bahawa musim bunga boleh menyelesaikan masalah dengan suhu lebih panas (Gibbens, 2020).

Sungguhpun begitu, menutup pintu terhadap China sahaja tidak mencukupi pada masa itu. Malang sekali bukan China yang menyebabkan lonjakan semasa sekarang ini. Sebaliknya, super-spreader ditakuti ialah pelajar Malaysia yang bekerja sambilan sebagai agen pelancongan dari Korea Selatan.

Ijtimak Tabligh tidak bersalah dalam hal ini (Reuters, 2020). Kerana kalau bukan perhimpunan di Masjid Sri Petaling, mungkin super-spreader tersebut boleh pergi ke mana pun – Solat Jumaat, Pasar Malam dan sebagainya.

Menyedari perkara ini, Kazakhstan terus menutup sempadan selepas menerima kes pertama (Reuters, 2020).

Hanya dengan satu kes sahaja Kassym-Jomart Tokayev mengisytiharkan darurat yang membenarkan pendaratan daripada warganegara, ahli diplomasi dan jemputan kerajaan sahaja. Warga-warga Kazakh pula tidak dibenarkan keluar daripada republik tersebut.

Selain daripada penutupan sedemikian, Presiden Tokayev juga bergerak pantas dan menutup institusi-institusi awam. Sekolah, kolej dan universiti ditutup selama tiga minggu.

Dan majlis-majlis awam terus dibatalkan. Dasar ini turut digunakan jiran sempadan iaitu Uzbekistan, dimana Presiden Shavkat Mirziyoyev (Reuters, 2020).

Kazakhstan juga telah mengharamkan Itali, Jerman, Perancis dan Sepanyol serta merta (Reuters, 2020). Sektor peruncitan dan hiburan juga diteliti habis dalam Kazakhstan.

Dan selain dua republik Asia Tengah disebut, Kyrgyzstan dan Turkmenistan juga telah mengumumkan dasar-dasar sekatan tersendiri. Hasil daripada ini Asia Tengah berjaya mengekang pertambahan kes baharu daripada punca perlu dikenalpasti. Kes-kes yang bertambahan berpunca daripada j4ngkitan daripada negara-negara Eropah.

Kes terkini ketika artikel ini ditulis:

Uzbekistan – 104 Kes
Kazakshtan – 150 Kes
Kyrgyzstan – 58 Kes

Sementara itu keadaan semakin kritikal di Eropah yang menjadi pusat penularan mengganti China. Itali pun telah memintas China dari segi angka kem4tian. Sementara China mencatatkan jumlah positif sebanyak 81,008, bilangan pes4kit disembuhkan pula ialah 71,740 orang.

Tetapi Itali pula menyaksikan jumlah positif 86,498 orang – jumlah sembuh hanya 10,950, suatu jurang yang besar.

Dari segi keluk penularan pula, Itali mungkin telah mengstabilkan (flatten the curve) selepas mengalami lonjakan besar. Asia Tengah telah mengatur segala langkah untuk memastikan perkara tersebut takkan berlaku.

RUJUKAN:

Gibbens, S. (2020, March 6). Will warming spring temperatures slow the coronavirus outbreak?. National Geographic. Retrieved from https://www.nationalgeographic.com/science/2020/02/what-happens-to-coronavirus-covid-19-in-warmer-spring-temperatures/

Reuters. (2020, March 10). Kazakhstan Adds Italy, France, Germany, Spain to Travel Ban List. The New York Times. Retrieved from https://www.nytimes.com/reuters/2020/03/10/world/europe/10reuters-health-coronavirus-kazakhstan-travel.html

Reuters. (2020, March 15). Kazakhstan, Uzbekistan Close Borders After First Coronavirus Cases. The New York Times. Retrieved from https://www.nytimes.com/reuters/2020/03/15/world/asia/15reuters-health-coronavirus-kazakhstan-emergency.html

Reuters. (2020, March 15). Uzbekistan Confirms First Coronavirus Case, Closes Schools, Borders. The New York Times. Retrieved from https://www.nytimes.com/reuters/2020/03/15/world/asia/15reuters-health-coronavirus-uzbekistan.html


Legenda Volkswagen Kuning: Kereta Paling Misteri Di Lebuhraya

Lebuhraya Karak merupakan satu-satunya lebuhraya yang menghubungkan Lembah Klang ke Pantai Timur. Tiap-tiap kali musim perayaan atau cuti sekolah, lebuhraya ini seringkali mengalami kesesakan trafik yang begitu teruk sehingga membuatkan pengguna jalanraya tersangkut selama berjam-jam. Bagi pengguna yang berhati kering, mereka sering menggunakan Jalan Lama Karak sebagai laluan alternatif untuk tiba ke destinasi.

Di sebalik kemeriahan Lebuhraya Karak ini, terdapat juga kisah-kisah misteri yang melanda yang sering menghantui para pengguna sejak beberapa puluh tahun dulu. Antara kisah misteri yang menjadi igauan buat para pengguna lebuhraya ini ialah berkaitan misteri Volkswagen Kuning.

Terdapat juga cerita yang mengatakan hantu Volkswagen Kuning ini muncul di Lebuhraya Utara-Selatan, mungkin menggunakan teleport.  Namun, apa yang pasti, asal muasal dan cara ia menghantui sememangnya sama.

Menurut legenda, kisah Hantu Volkswagen Kuning ini dipercayai muncul sejak 1956. Kononnya, sepasang suami isteri telah bertengkar kerana isterinya telah berlaku curang dan kemudian suaminya dib.un.uh. Si isteri kemudian bertindak untuk merampas kereta Volkswagen Kuning milik suaminya itu dan tidak lama kemudian, sang isteri pula ditimpa ke.malangan.

Sejak itu, kelibat Hantu Volkswagen Kuning ini seringkali menjadi buah mulut pengguna jalan raya. Kebiasaannya,  Hantu Volkswagen Kuning ini muncul menggunakan kereta Volkswagen Beetle berwarna kuning dan dipandu sendiri. ( Nampaknya, hantu ni lagi advance dari kereta Tesla).

Hantu Volkswagen Kuning ini akan muncul di belakang kereta dan diberi lampu tinggi. Kemudian,  Volkswagen Kuning tersebut akan memotong kenderaan kita dan meluncur dengan laju. Beberapa minit kemudian, sebuah Volkswagen Kuning yang sama muncul dari belakang dan akan memotong sekali lagi. Seterusnya, ia tiba tiba muncul dari arah bertentangan sehingga membuatan mereka yang diganggu itu sering ditimpa ke.malangan.

Kisah Hantu Volkswagen ini terus menghantui pengguna lebuh raya sehinggalah akhir 90an. Mungkin kerana, terlalu banyak kereta, hantu ini tidak muncul lagi. Kisah Hantu Volkswagen Kuning ini antara lagenda misteri yang menjadi salah satu rencam masyarakat di Malaysia.  Kisah Hantu Volkswagen ini pernah ke layar perak dan dilakonkan oleh Pekin Ibrahim.

Apa-apa pun, Hantu Volkswagen Kuning ini mungkin sebagai jelmaan syaitan yang cuba menyesatkan manusia. Oleh itu, bagi sesiapa yang biasa menggunakan lebuh raya, pandu cermat, jiwa selamat atau Hantu Volkswagen akan mengingatkan anda.

RUJUKAN:

Ramli, M. M. (2015, December 17). Tiada kesudahan misteri Volkswagen kuning di Karak. Berita Harian. https://www.bharian.com.my/bhplus-old/2015/12/106075/tiada-kesudahan-misteri-volkswagen-kuning-di-karak.

Syam, B., & Fareez. (2018, October 6). MISTERI MENORA – Jadi Bualan Pengguna Lebuhraya. Suara Perak. https://www.suaraperak.my/misteri-menora-jadi-bualan-pengguna-lebuhraya/.


Kenapa Manusia Suka Ramas Benda Comel?

Pernahkah anda mengalami satu keadaan dimana anda hendak mengigit atau meramas sesuatu yang comel. Sebagai contoh ketika anda sedang melihat ‘newsfeed’ di Facebook dan tiba tiba terdapat sebuah video yang menunjukkan seekor anak kucing atau anjing sedang bermain main dan terlintas dalam diri anda untuk mengigit atau meramas binatang tersebut. Kenapa kita ingin bertindak agresif apabila kita melihat sesuatu yang comel. Pernahkan, kita berasa ingin meramas dan memicit anak kucing ataupun hamster yang kita pelihara?

Ataupun ingin mengigit mereka. Adakah kita telah menjadi gila? Sebenarnya, anda semua tidak perlu risau kerana ini adalah perkara yang dialami oleh kebanyakkan manusia dan ianya merupakan satu reaksi normal. Ianya berkait rapat bagaimana otak kita mengawal rangsangan emosi yang tinggi dengan sesuatu yang berlawanan.

Ianya disebut sebagai ekspresi dimorphous ataupun istilahnya yang terkenal adalah keagresifan kecomelan. Ianya terjadi apabila otak kita tidak dapat mengawal rangsangan emosi positif yang terlalu banyak sehingga menukarkannya menjadi emosi berlawanan, dimana bagi sebahagian besar manusia adalah menjadi agresif. Situasi ini sama seperti orang yang mengalirkan air mata kegembiraan ataupun orang yang ketawa kerana terlalu sedih.

Pernah alami tak situasi ni?

Kajian yang dijalankan sebelum ini hanya menjelaskan bahawa manusia menunjukkan emosi positif yang ekstrem terhadap gambar comel. Tetapi kajian yang dijalankan oleh Dyer dan Aragon menghasilkan beberapa hipotesis yang lain.

Berdasarkan kajian yang diterbitkan pada tahun 2015 oleh Psychological Science, ahli psikologi dari University Yale dan pasukannya telah mendapati bahawa orang yang mempunyai reaksi positif yang ekstrem terhadap gambar gambar bayi yang comel menunjukkan bahawa mereka mempunyai ekspresi agresif yang kuat seperti hendak mencubit pipi bayi tersebut.

Kajian yang dijalankan oleh Oriana Aragon dan pasukannya mendapati, orang yang menunjukkan emosi positif yang ekstrem terhadap gambar bayi yang comel, menunjukkan emosi agresif yang kuat seperti ingin mencubit pipi bayi tersebut.

yang dijalankan memerlukan para peserta untuk melihat dan menilai gambar-gambar bayi. Terdapat sebahagian gambar yang menunjukkan bayi yang mempunyai mata dan muka yang bulat. Para peserta menunjukkan keinginan yang tinggi untuk membelai bayi yang mempunyai mata dan muka yang bulat. Selain itu, mereka juga dilaporkan mempunyai emosi agresif yang tinggi terhadap bayi itu seperti ingin mencubit dan menggigit mereka.

Menurut Aragon, penemuan ini menunjukkan bahawa bagaimana manusia mengawal dan mengekspresikan emosi mereka sangat penting kerana ianya berkait rapat dengan kesihatan mental dan fizikal manusia. Ianya merupakan satu mekanisme badan untuk mengawal emosi positif yang tinggi.

Manusia mungkin menyimpan keseimbangan emosi dengan ekspresi ini. Apabila minda kita tidak dapat mengawal emosi yang positif yang berlebihan menyebabkan kita mengatasinya dengan sesuatu yang negatif. Ianya dilihat mengambil alih ketika mana manusia dikuasai oleh emosi positif yang kuat, dan manusia yang dilihat melakukan ini kembali normal dari emosi yang berlebihan ini.

Kajian lain yang pula telah dijalankan oleh pasukan penyelidik yang diketuai oleh Rebecca Dyer. Beliau telah mejalankan satu eksperimen terhadap 109 orang secara atas talian untuk melihat beberapa gambar binatang. Para responden akan melihat tiga set gambar iaitu gambar haiwan yang comel seperti anak anjing yang gebu, kedua adalah gambar haiwan yang kelakar seperti anjing dengan kepala dijengukkan keluar tingkap kereta dan ketiga adalah gambar haiwan yang neutral seperti anjing tua dengan ekspresi wajah yang serius.

Para responden akan menilai gambar itu berdasarkan kecomelan dan telatah mereka, serta bagaimana gambar itu membuat mereka hilang kawalan. Sebagai contoh, saya tidak tahan lagi! Responden juga akan menilai tahap sesuatu gambar itu yang membuatkan mereka berkata sesuatu seperti grrr! serta mengetap gigi mereka dan ingin meramas sesuatu. Dan seperti dijangka, gambar haiwan yang comel menyebabkan mereka mudah hilang kawalan berbanding haiwan yang kelakar.

Meskipun begitu, keputusan itu mungkin boleh ditafsirkan sebagai satu ekspresi verbal terhadap kecomelan berbanding perasaan sebenar. Oleh itu, Dyer dan pasukannya telah meminta 90 orang sukarelawan lelaki dan perempuan ke makmal psikologi untuk melihat slaid haiwan yang comel, kelakar dan neutral.

Mereka memberitahu bahawa kajian ini adalah berkenaan aktiviti motor dan memori dan para sukarelawan telah diberikan plastik gelembung. Para sukarelawan diberi arahan untuk memicit seberapa banyak gelembung yang mereka mahu selagi mereka merasakan ingin melakukan sesuatu yang melibatkan pergerakan.

Hakikatnya, Dyer dan rakan-rakannya ingin melihat sama ada para sukarelawan memberi reaksi kepada gambar-gambar haiwan yang comel melalui tindak balas luaran yang agresif, dengan memicit gelembung tersebut. Dan hasilnya adalah seperti apa yang mereka ramalkan. Secara purata, para sukarelawan yang melihat gambar haiwan yang comel telah memicit 120 gelumbung berbanding gambar haiwan yang kelakar sebanyak 80 gelembung dan lebih kurang seratus gelembung untuk haiwan yang neutral.

Dyer berkata, beliau tidak dapat memastikan kenapa kecomelan dilihat mencetuskan ekspresi negatif, walaupun secara relatifnya tidak membahayakan. Ianya berkemungkinan apabila kita melihat bayi yang bermata bulat ataupun anak haiwan, ianya mencetuskan naluri keibuan kita untuk menjaga makhluk tersebut.

Namun bgitu, disebabkan ianya hanya sekadar gambar, dan berkemungkinan walaupun dalam realiti kita tidak dapat membelai anak haiwan tersebut sebanyak yang kita mahu, ini menyebabkan kita berasa kecewa dan kekecewaan ini menyebabkan kita bertindak agresif secara tidak sedar.

Realitinya, manusia mencuba sedaya upaya untuk tidak mencederakan haiwan tersebut ketika menggomol mereka walaupun mereka secara tidak sedar melakukannya. Sebagaimana seorang kanak-kanak yang sangat sayang kepada kucingnya sehingga secara tidak sedar telah meramasnya dengan sangat kuat.

Situasi yang digelar sebagai ekspresi Dimorphous ataupun keagresifan kecomelan bukanlah perkara yang pelik kerana kebanyakkan manusia mempunyai perasaan ingin meramas atau menggigit sesuatu yang comel. Ekspresi Dimorphous ini bukan sahaja berkait dengan kecomelan sahaja, tetapi perasaan gemuruh yang menyebabkan kita ketawa dan juga situasi gembira yang menyebabkan kita mengalirkan air mata kegembiraan.

Dyer berkata, bagaimana emosi positif yang berlebihan terlihat negatif seperti bagaimana seseorang yang memenangi tempat pertama dalam sesuatu acara menangis teresak-esak. Ataupun ketika kita berasa terlalu sedih kita ketawa. Emosi yang terlalu tinggi menyebabkan seseorang tidak dapat mengawal diri mereka menyebabkan otak memberi tindak balas emosi yang berlawanan untuk mengawal keseimbangan diri kita.

Ini berkait rapat bagaimana kita mengawal emosi positif yan tinggi melalui emosi yang negatif dan sebaliknya. Ini mungkin merupakan cara untuk kita mengawal diri kita dan melepaskan tenaga itu. Ini sebenarnya merupakan satu mekanisma badan untuk menstabilkan emosi yang berlebihan dengan emosi yang berlawanan supaya badan kita dapat kembali dalam keadaan neutral.

Sebab itu, apabila kita berasa ingin meramas bayi ataupun haiwan yang comel, ketahuilah bahawa badan kita berasa sangat gembira dan positif yang terlampau sehingga menyebabkan kita ingin bertindak agresif. Sebenarnya otak kita sedang memberikan suntikan emosi yang berlawanan untuk mengembalikan kita ke dalam keadaan neutral. Jadi ketika melihat sesuatu yang comel, kita akan merasakan satu gelojak emosi positif dan kemdian diikuti dengan emosi yang boleh dikatakan berlawanan dan kebiasaannya emosi agresif.

Tetapi persoalannya, kenapa kita sangat tertarik kepada sesuatu yang comel? Simon Rego, Pengarah di Psychology Training di Montefiore Medical Centre berkata ciri-ciri mereka mengingatkan kita kepada bayi manusia. Antara ciri-ciri tersebut adalah kecil, mata yang bulat, kepala yang besar, gebu, dan pipi yang tembam.

Pengkaji sejak beberapa dekad yang lalu berkata manusia daripada pelbagai bangsa dan budaya menganggap ciri-ciri tersebut sebagai comel. Saintis percaya bahawa perkara ini tertanam di dalam proses evolusi kita. Kita telah diprogramkan untuk membelai dan menyayangi bayi kerana mereka adalah makhluk yang lemah dan ini membuatkan kita berasa ingin melindungi mereka. Perasaan ini hadir kerana bayi memerlukan penjagaan yang rapi daripada orang dewasa untuk hidup.

Naluri ini telah tertanam di dalam kedua dua jantina begitu juga dengan orang yang tidak mempunyai anak. Jika kita ternampak seorang bayi yang telah ditinggalkan di tepi jalan, walaupun mereka bukan ibu atau ayah mereka akan merasakan dorongan untuk menyelamatkannya.

Kanna Kamui merupakan antara watak loli yang terkenal

Naluri ini terlalu kuat sehingga kita akan memberi reaksi yang sama kepada spesis berbeza yang mempunyai ciri-ciri tersebut. Ini menjelaskan kenapa kita mempunyai obsesi terhadap benda yang comel.

Sebagai contoh, bagi peminat anime atau manga, kita dapat lihat bagaimana pelukis mengolah watak-watak dalam cerita tersebut mempunyai mata yang besar untuk menunjukkan simpati apabila mereka ingin mengekspresikan emosi belas kasihan. Secara tidak sedar, perkara ini akan membuatkan kita terbayangkan bayi dan mencetuskan naluri untuk menjaga mereka (mungkin sebab itu wujud lolicon). Begitu juga dengan anak patung haiwan yang gebu di kedai hadiah. Patung itu sangat comel menyebabkan kita ingin memeluk mereka.

Platelet chan, watak yang comel dalam Hataraku Saibo

Adakah perkara ini baik? Sebenarnya, jika menurut teori evolusi Darwin, “survival of the fittest”, perkara ini membazirkan masa dan tenaga kita untuk menjaga setiap haiwan yang kita jumpa. Namun dari sudut belas kasihan, perkara ini sangat menakjubkan untuk kita menjaga dan melindungi sesuatu yang bukan manusia. Kita boleh katakan bahawa ianya adalah kapasiti kita sebagai manusia kita untuk mencintai dan menyayangi.

Kesimpulannya, jika ada mak cik yang mencubit pipi anda kerana terlalu geram. Maka ketahuilah bahawa anda sebenarnya sangat comel dan orang lain tidak dapat menahan diri mereka daripada melakukan sesuatu yang agresif terhadap anda.

RUJUKAN:

Oriana R. Aragón, Margaret S. Clark, Rebecca L. Dyer, and John A. Bargh. (2014). Dimorphous Expressions of Positive Emotion: Displays of Both Care and Aggression in Response to Cute Stimuli. Association for Psychological Science. Yale University.

Association for Psychological Science. (2014). Tears of joy may help us maintain emotional balance.https://www.psychologicalscience.org/news/releases/tears-of-joy-may-help-us-maintain-emotional-balance.html

Christopher Hooton. (2014). So cute I could eat it: The science behind ‘cute aggression’. https://www.independent.co.uk/news/science/so-cute-i-could-eat-it-the-science-behind-cute-aggression-9860440.html

Christine Dell’amore. (2014). Baby Giant Panda Debuts in D.C.: Why Do We Find It So Cute? https://www.nationalgeographic.com/news/2014/1/140117-giant-panda-national-zoo-animals-cute-evolution-science/

Leigh Campbell. (2017). Why Do We Want To Squeeze Cute Things? https://www.huffingtonpost.com.au/2017/06/25/why-do-we-want-to-squeeze-cute-things_a_23001167/

Liam Tinoco. (2017). Do You Know What Dimorphous Expressions Are? https://mavpulse.com/4777/humor/do-you-know-what-dimorphous-expressions-are/

Liz Langley. (2015). When We See Something Cute, Why Do We Want to Squeeze It? https://www.nationalgeographic.com/news/2015/10/151010-science-psychology-babies-animals-culture-behavior/

Shaunacy Ferro. (2013). Why Do We Want To Squeeze Cute Things? https://www.popsci.com/science/article/2013-01/science-says-adorable-animals-turn-us-aggressive/


Bagaimana Orang Turki Bersahur?

Bangsa Melayu agak menyukai dengan budaya Turki. Tetapi tidak ramai yang benar-benar menghayati pemakanannya, apatah lagi mengetahui sejarahnya.

Dan perkara ini sangatlah difahami oleh kerana sumber ilmiah yang terhad melainkan dalam bahasa Inggeris. Umumnya Turki ialah sebuah republik yang 63.8% Islam. Jadi bulan Ramadan memanglah penting bagi mereka.

Kalau lihat sejarah, Turki mengamalkan pemakanan yang agak bercampur baur. Makanan yang disajikan di atas meja mereka mempunyai kucupan Asia Tengah, Timur Tengah, Eropah Timur, Armenia dan Balkan.

Dan perkara ini tidak pelik langsung, kerana Turki bagaikan berada di buaian dengan tangan kiri menyentuh Eropah sementara tangan kanan memaut Timur Tengah.

Walaupun ini menjaminkan pertukaran budaya, Turki juga perlu bersiap-siaga dengan angkatan ket3nt3raan yang kuat kerana kesan limpahan. Timur Tengah tidak pernah sama sekali kekal aman.

Isu Syria sekarang ini sedang memberi kesan terhadap Turki. Jika Eropah Timur bergolak, kesannya jelas juga. Manakala Turki juga tidak mengamalkan persahabatan mutlak bersama Rusia.

Dan masalah diplomasi sebenarnya telah lama menjadi tenunan pembudayaan Turki, sekaligus memberikan kesan dalam pemakanan.

Kalau dilihat di Bursa, Istanbul dan Izmir, pemakanan Turki mempunyai perkaitan jelas daripada imperialisme Uthmaniyah. Mereka menggunakan rempah-rempah ringan dalam nasi, bukannya bergantung dengan gandum bulgur misalnya.

Terung dan ikan juga digabungkan dalam diet semasa.

Bagi wilayah yang hampir dengan Laut Hitam, ikan seperti hamsi (bilis) memainkan peranan besar. Manakala Adana, Gaziantep dan Urfa mewarisi baklava, kadayif, kunafa dan kebab daripada Timur Tengah.

Jadi untuk mengikatkan satu makanan bagi bangsa Turki, ia satu kemustahilan kerana Turki walaupun republik bagaikan berfungsi seperti empayar.

Uthmaniyah seolah-olah masih hidup dengan Turki, cuma dikerdilkan sahaja. Walaupun kecil, minyak zaitun masih lagi dijadikan pelincir masakan utama, terutamanya dengan sempadan Laut-Laut Aegean, Marmara dan Mediterranean yang kaya dengan sayur, herba dan ikan.

Turki juga mempunyai 193 jenis keju yang kebanyakannya dibuat daripada susu kambing. Bagi sesetengah orang, keju sesuai dijadikan sahur (kerana mereka tidak mampu makan banyak sebelum 4:30 pagi (waktu Subuh).

Ada yang memakan keju sebagai makanan berbuka puasa kerana tidak mahu terlalu berat semasa mengerjakan Maghrib bermula 8:02 malam. Jadi keju yang berbagai jenis boleh dijadikan makanan sama ada sahur atau berbuka.

Tetapi bagai yang “melantak seperti tiada iman” (figure of speech saja), keju tidak mungkin boleh kenyangkan perut.

Di sinilah datangnya nasi pilav. Seperti bangsa Rusia, resepi Pilav diimport daripada negara-negara Islam seperti Asia Tengah. Turki mempunyai satu senarai panjang jenis pilav seperti tomato, daging, ayam, terung dan sebagainya.

Dikhabarkan tidak ramai yang mengamalkan pemakanan berat semasa sahur (satu perkhabaran yang semestinya tidak menyeluruh langsung pun).

Tetapi kalau dilihat meja makan mereka semasa berbuka puasa, mungkin ada kebenaran di sebalik perkhabaran tersebut.

Terung, kacang kuda dan sayur dalam keadaan kuah basah dan kering, digaulkan pula dengan roti, semestinya mampu memberikan zat-zat penting untuk meneruskan kehidupan harian.

Mungkin disebabkan ini juga wanita-wanita Turki dikatakan akan sibuk bermula Asar.

Melihat selera Turki yang besar ini, tidak peliklah mereka mampu mengekalkan konsistensi dari segi diet dan zat. Cuma setiap tekak tidak sama. Ada yang meminati cara pemakanan Barat pun semasa berbuka puasa iaitu daging berkuah serta ubi lecek.


Order Of The Dragon: Organisasi Rahsia Para Pejuang Bangsawan Kristian

Sebelum ini penulis ada membahaskan tentang siapakah gerangan pemilik nama Dracula iaitu Vlad III The Impaler. Vlad III dan ayahnya, Raja Vlad II telah menganggotai sebuah organisasi rahsia yang kebanyakkan ahli anggota organisasi ini terdiri daripada titisan darah para bangsawan. Organisasi rahsia ini dikembangkan oleh seorang pemimpin agung Hungary, Raja Sigismund of Luxembourg sebelum baginda ditabalkan menjadi Maharaja Rom Suci menguasai kerajaan di Itali & Jerman.

Tajuk kali ini akan menceritakan serba sedikit apakah itu Order of the Dragon, kenapa ianya ditubuhkan, apakah matlamat organisasi ini dan lain-lain lagi.

PENGENALAN ORDER OF THE DRAGON.

• Dalam sekitar tahun 1408 M, Raja Sigismund yang masih memegang gelar pemerintah di kerajaaan Hungary telah mendirikan sebuah organisasi rahsia yang bertujuan untuk mempertahankan agama Kristian kerana pada masa ini di pihak musuhnya iaitu Empayar Turki Uthmaniyyah telah berjaya meluaskan kuasa jajahannya sehingga mencapai ke perbatasan wilayah kekuasaan kerajaan Kristian Hungary atau wilayah ‘Holy Roman’.

• Organisasi ini diberikan nama sebagai Order of the Dragon.

• Nama lain organisasi ini:

1) Di dalam bahasa Jerman lebih dikenali sebagai adalah Drachenorden.

2) Di dalam bahasa Latin ianya disebut sebagai Societalis Draconistarum.

• Pada awal penubuhan organisasi ini ianya kebanyakan disertai oleh para bangsawan & keturunan raja yang memerintah wilayah Kristian iaitu seramai 21 orang, diantaranya ialah:

1) Stefan Lazarevic.
2) Hermann II.
3) Fredericus.
4) Nicolaus de Gara.
5) Stiborius de Stiboricz.
6) Joannes Henrici de Thamassy.
7) Jacobus Laczk de Zantho.
8) Joannes de Maroth.
9) Pipo de Ozora.
10) Nicolaus de Zeech.
11) Karolus de Corbauia.
12) Symon de Zecheen.
13) Joannes de Corbauia.
14) Joannes de Alsaan.
15) Petrus Cheh de Lewa.
16) Nicolaus de Chak.
17) Paulus Byssenus.
18) Michael.
19) Petrus de Peren.
20) Emericus de Eadem.
21) Nicolai de Gara.

• Dan setelah beberapa tempoh waktu, keanggotaannya hanya bertambah ke angka 24 orang sahaja.

• Misi utama organisasi ini adalah untuk mempertahankan peradaban Barat, melindungi agama Kristian & menggabungkan hal-hal ketenteraan dengan hal-hal keagamaan di dalam satu sistem yang dikendalikan oleh para bangsawan.

• Pada mulanya gerakan ini hanya menumpukan di beberapa kawasan yang berbatasan dengan wilayah kekuasaan Turki Uthmaniyyah seperti daerah Balkan yang berada di selatan kerajaan Hungary.

• Gerakan ini ini berkembang dengan mekarnya memasuki ke kawasan Eropah pada awal permulaan abad ke-15 M seperti di wilayah Jerman & Itali.

• Tetapi pada tahun 1413 M, Raja Sigismund memanggil beberapa orang putera raja & orang suruhan yang dipercayai dapat menggunakan mereka dalam melicinkan segala misi yang dijalankan oleh organisasi ini.

Misi objektif kali ini adalah meluaskan pengaruh organisasi ini sehingga ianya mampu diterima oleh masyarakat Kristian pada waktu itu tidak mengira yang bermazhab Katolik atau Orthodok.

• Di antara anggota yang baru menyertai organisasi ini ialah :

1) Stibor de Beckov.
2) Hrvoje Vukcic Hrvatinic.
3) Vuk Lazarevic.
4) Fruzhin.
5) Vlad II Dracul.
6) Vlad III Draculae.
7) Alfonso V of Aragon.
8) Skanderbeg.
9) Ferdinand I.
10) Benjamin de Benyo.
11) Oswald von Wolkenstein.
12) Vladislas II.
13) King Ladislaus II.
14) Grand Duke Vytautas.
15) King Henry V.

DARI MANA RAJA SIGISMUND MENDAPAT IDEA UNTUK MENUBUHKAN ORGANISASI INI?

Ada beberapa pendapat & kisah yang mencatatkan bagaimana Raja Sigismund mendapat ilham untuk menubuhkan organisasi ini, diantaranya:

1) Pendapat pertama:

– Diceritakan, asal muasal organisasi Order of the Dragon adalah cedokan dari sebuah organisasi yang pernah muncul pada masa pemerintahan Sultan Murad I dari empayar Turki Uthmaniyyah iaitu di akhir abad ke-14 M.

– Organisasi yang dinamakan sebagai ‘The Sacred Order of the Dragon’ ditubuhkan oleh seorang panglima dari Serbia iaitu Milos Obilic.

– Organisasi yang diasaskan oleh Milos Obilic ini disertai oleh 20 orang anggota yang terdiri daripada para sahabat & kaum kerabat terdekatnya.

– Tujuan penubuhan organisasi ini hanya satu sahaja iaitu membawa misi utama membunuh Sultan Murad I & misi ini berjaya dilaksanakan oleh Milos di dalam Perang Kosovo Polje yang terjadi pada tanggal 15 Jun 1389 M.

Perang ini terjadi diantara tentera kerajaan Serbia pimpinan Putera Lazar Hrebeljanovic terhadap pasukan tentera Uthmaniyyah pimpinan Sultan Murad I.

– Ketika sedang berkecamuknya perang, Milos Obilic & 20 orang anggotanya berjaya menerobos masuk ke kawasan perkhemahan tentera
Turki Uthmaniyyah serta dengan pantas mereka menuju ke khemah Sultan Murad I.

Milos berjaya membunuh Sultan Murad dengan hanya satu tikaman, tetapi sayangnya Milos juga mati ditikam oleh pengawal peribadi sultan.

– Daripada 20 orang anggota ini hanya seorang sahaja yang terselamat & berjaya melarikan diri (namanya tidak dicatatkan).

– Setelah terjadinya tragedi ini, maka 20 orang anggota ini menjadi masyhur di kalangan masyarakat Kristian pada ketika itu sehingga mereka ini digelar sebagai ‘The 20 Conspirator’.

– Nama Milos pun menjadi legenda dikalangan masyarakat pada masa itu sehingga banyak puisi & kisah dongeng yang mengisahkan tentang sejarah hidupnya yang agung serta kisah-kisah mengenainya tidak terlepas daripada pengisian yang sengaja ditokok tambah oleh pihak tertentu.

Contohnya : Dikatakan Milos merupakan anak kepada seekor naga yang datang daripada angkasa.

– Kisah agung berkenaan Milos Obilic yang menubuhkan organisasi rahsia ini demi melindungi agama Kristian menginspirasikan Raja Sigismund untuk menubuhkan Order of the Dragon di kemudian harinya.

2) Pendapat kedua:

– Kisah kedua ini lebih dipercayai & ramai di kalangan ahli sejarah yang menyetujui pendapat ini.

– Pada tanggal 12 Disember 1408 M, setelah Raja Sigismund memenangi pertempuran di dalam Perang Dobor mengalahkan para bangsawan Crotia & Bosnia maka baginda menubuhkan Order of the Dragon.

– Baginda mendapat ilham untuk mengasaskan gerakan ini daripada gerakan yang pernah muncul dalam sekitar tahun 1326 M.

– Gerakan yang dimaksudkan itu adalah ‘Hungarian Order of Saint George’ yang diasaskan oleh Raja Carol Robert of Anjou.

ORDER OF THE DRAGON : LOGO & MAKNANYA.

Setiap organisasi ataupun suatu gerakan pasti adanya suatu tanda yang dibawa oleh mereka sebagai simnbol perjuangan atau simbol matlamat yang dibawa oleh mereka.

• Raja Sigismund mengambil haiwan mitos yang terkenal iaitu naga & lambang salib sebagai simbol gerakannya.

• Naga di dalam logo ini digambarkan sebagai seekor naga yang dilingkari oleh ekor yang panjang di lehernya.

• Naga dipilih sebagai logo organisasi ini kerana ianya membawa maksud sebagai ‘Beast of Revelation’ atau bahasa yang lebih mudah
ianya lebih dikenali sebagai Satan- Syaitan ( who is slain forces of good ).

• Dalam logo asli Order of the Dragon, tertera dua tulisan iaitu:

1) ‘O guam misericors est Deus’ – Ditulis secara menegak.

2) ‘Justus et pacieus’- Ditulis secara melintang.

• Lambang salib yang digunapakai di dalam logo ini dikenali sebagai Palang Merah Saint George.

Saint George dikenali sebagai ‘Dragon Slayer’.

• Selalunya simbol naga ini ditempa di cap mohor kerajaan, dijadikan kalung atau loket ataupun dipahat di wang syiling.

Seperti Vlad II yang sangat berbangga & mengagungkan organisasi ini, beliau menempa simbol naga bersayap di atas wang syiling
kerajaan Wallachia.

• Setelah kematian Raja Sigismund pada tanggal 9 Disember 1437 M beserta berkembangnya organisasi ini maka simbol ini pun bertukar-tukar
wajah tetapi ianya masih mengekalkan ciri asli logo asal iaitu tidak dibuang simbol naga mahupun simbol salib Saint George & pada waktu
ini logo ini hanya dipakai oleh beberapa orang keluarga bangsawan atau keturunan diraja sahaja.

Sumber Rujukan:

1) Dracula: Prince of Many Faces by Radu Florescu & Raymond McNally, 1989.

2) From the Order of the Dragon to Dracula by Constantin Rezachevici, 1999.

3) Order of the Dragon Founded, History Channel.

– TAMAT –


Mengapa Wujudnya Mongolia Dalam Dan Mongolia Luar?

Baru-baru ini penulis terbaca satu pertanyaan semasa sedang berbincang dengan rakan-rakan di sebuab kumpulan Facebook peminat sejarah Asia, soalannya lebih kurang begini: “Adakah Mongolia Dalam itu berbeza dengan Mongolia?”  dan “Mengapa sebahagian Mongolia telah menjadi milik China?”.

Maka, berbekalkan sedikit pemahaman hasil dari bacaan terperinci mengenai sejarah Mongol sejak beratus-ratus tahun yang lalu, artikel ini akan menyediakan serba sedikit jawapan bagi soalan-soalan tersebut.

Pemahaman penulis merangkumi bahan bacaan luar daripada sumber Mongolia terutamanya China dan Rusia. Oleh itu, artikel ini akan memberikan jawapan yang paling mudah dihadam untuk persoalan tersebut. Jawapannya akan dibahagikan kepada tiga bahagian berikut.

Setelah kejatuhan Dinasti Yuan pada tahun 1368, Empayar Mongol hilang kestabilan terutamanya berpunca daripada konflik dalaman dan perebutan kuasa yang sengit di antara para putera kekhanan Golden Horde.

Oleh kerana empayar ini menak-luki tanah tunggal yang begitu luas, maka semakin luas wilayah mereka, semakin sukar untuk mereka memerhatikan apa yang sedang berlaku di penghujung barat empayar di saat Khan Agung berpusat di penghujung timur, misalnya.

Persaingan yang sengit untuk merebut takhta diburukkan lagi dengan halangan dari segi logistik melahirkan banyak kekhanan yang diperintah oleh beberapa Khan yang mengisytiharkan pemerintahan sendiri yang merdeka di beberapa wilayah dalam empayar. Oleh itu, tempoh di antara tahun 1368 – 1634 digelar sebagai era ‘Baga Khan’ (bermaksud kecil dan bertentangan dengan pusat) dalam sejarah Mongolia.

Dalam tempoh yang ditetapkan itu, 22 orang Khan yang berbeza-beza berjaya memegang takhta sementara Genghis Khan kekal berkuasa selama 37 tahun berturut-turut dan Kublai Khan selama 34 tahun. Era Baga Khan dianggap sebagai salah satu era Mongol yang begitu sengit namun menarik.

Sementara Khan-khan Mongol sedang sibuk berper-ang dari dalam sesama sendiri, satu lagi suku nomad yang lain bernama Jurchen atau akan datang dikenali sebagai bangsa Manchu membina kekuatan sendiri di sebelah timur Mongolia dan timur laut China. Mereka berjaya memecah belahkan kegemilangan ratusan tahun zaman pemerintahan Dinasti Ming Agung yang pernah mengambil alih kekuasaan setelah menjatuhkan Dinasti Yuan di China.

Namun, dek kerana kekurangan pemimpin tentera atau pentadbiran yang berkelayakan untuk memerintah sebuah negara yang luas seperti China, Dinasti Manchu atau lebih dikenali sebagai Dinasti Qing memilih untuk bekerjasama dengan bangsa Cina Han dan melantik ramai pemimpin-pemimpin Han bagi memainkan peranan-peranan penting sebagai wakil pemerintah Manchu.

Setelah mengetahui bagaimana cara untuk menangani kemungkinan berlakunya pemberon-takan dalaman, pemerintah Manchu juga ingin memastikan bahawa pemerintahan mereka tidak akan dicabar atau diganggu oleh kuasa luar seperti bangsa Mongol yang terkenal dengan ser-angan agresif mereka.

Oleh itu, Dinasti Qing mula menerapkan taktik diplomasi dengan Khan Mongol seperti mengusulkan perkahwinan politik sejak awal penubuhan Dinasti Qing lagi. Bukti nyata yang masih ada boleh dilihat tidak jauh dari Taman Nasional Terelj, yang terletak hanya 50km dari kota Ulaanbaatar, ia menempatkan tapak bersejarah yang dikenali sebagai ‘Kuil Puteri’ yang dahulunya merupakan tempat kediaman seorang puteri Manchu yang berkahwin dengan seorang bangsawan Mongol.

Kemudian pada tahun 1600-an, Dinasti Qing turut mengamalkan taktik politik halus untuk menarik para bangsawan Mongol ke pihak mereka dengan menganugerahkan mereka pelbagai gelaran dan menjanjikan mereka hadiah yang berbeza-beza.

Taktik mereka tidak sentiasa konsisten dengan rapi dan diplomatik, fakta menunjukkan bahawa mereka pernah memberi ancaman dan melakukan penyek-saan untuk memaksa orang Mongol juga mematuhi perintah mereka. Di Muzium Sejarah Nasional Mongolia ada memaparkan keseluruhan bahagian yang dikhaskan untuk menunjukkan pelbagai cara bangsa Manchu menindas dan menyek-sa bangsa Mongol.

Kema-tian Ligden Khan, iaitu Khan Golden Horde yang terakhir pada tahun 1636, dan kebangkitan Dinasti Qing pada tahun 1644, menjadikan bahagian selatan Mongolia (Mongolia Dalam) terdedah terhadap penja-jahan luar.

Walaupun dahulu Mongol merupakan salah satu empayar yang paling kuat di dunia, namun Dinasti Qing berjaya mengatasi semua pecahan kerajaan Mongol pada akhir 1700-an. Mongolia selatan jelas merupakan zon paling terdedah dan paling mudah untuk jatuh di bawah pengaruh Qing kerana mereka benar di sempadan.

Seperti yang kita perhatikan, istilah ‘Mongolia Dalam’ sendiri berasal dari bagaimana cara orang Manchu memanggil bahagian selatan Mongolia, begitu juga dengan istilah Mongolia Luar. Oh ya, Mongol bukan satu-satunya bangsa yang dija-jah oleh Dinasti Qing, tetapi turut melibatkan Tibet, Nepal, dan Uighur.

Setelah hampir 300 tahun memerintah, riwayat Dinasti Qing juga akhirnya berakhir sama seperti dinasti-dinasti pada tahun 1911 akibat revo-lusi besar-besaran di yang melahirkan kerajaan Republik China. Dinasti Qing menjadi pemerintahan imperialis monarki yang terakhir di China walaupun bukan diperintah oleh orang China.

Dengan itu, orang Mongol juga berjaya menyingkirkan pentadbiran Manchu di tanah air mereka dengan bantuan Rusia, di mana mereka sendiri terpecah kepada dua entiti politik arus perdana pada tahun 1911. Namun, malangnya, kemerdekaan Mongolia Luar tidak banyak membantu dalam membebaskan saudara mereka di Mongolia Dalam walaupun merekalah yang memainkan peranan utama dalam pergeseran politik 1911 di Mongolia Luar.

Seperti fitrah politik di negara mana sekali pun, para pemimpin revo-lusi China pada tahun 1911 juga sudah tentu akan bertegas bahawa mereka akan mempertahankan semua wilayah, termasuk Mongolia Luar, yang pernah dija-jah di bawah Dinasti Qing.

Oleh itu, China menolak kemerdekaan Mongolia Luar pada tahun 1911. China hanya terpaksa menerima kemerdekaan Mongolia setelah Per-ang Dunia Kedua sebagai hasil dari pertemuan tiga hala antara perdana menterk Britain, Winston Churchill, premier Kesatuan Soviet, Joseph Stalin, dan Presiden Amerika Syarikat, Franklin D  Roosevelt pada awal Februari 1945.

Ketika para pemimpin tersebut bersetuju dengan perancangan tatanan dunia baharu pasca-per-ang, Soviet yang diwakili Joseph Stalin meminta sekutu-sekutu zaman per-angnya, Amerika Syarikat dan British, untuk membenarkan Mongolia mempertahankan “status quo” selepaa  per-ang, dan mereka mencapai persetujuan terhadap cadangan ini.

Pada musim panas tahun 1945, barulah jelas apa yang Stalin maksudkan dengan “status quo”, ketika dia memaklumkan kepada China yang tidak turut serta dalam persidangan Yalta dan tidak diberitahu mengenai keputusannya – mengiktiraf kemerdekaan Mongolia.

Banyak alasan boleh mendorong Stalin untuk memperjuangkan kemerdekaan Mongolia pada masa itu. Namun, kerana tidak pernah ada sebarang alasan yang benar-benar sahih lagi pasti, kita bebas untuk membuat apa saja andaian yang boleh dikaitkan dengan peristiwa.

Oleh itu, secara ringkasnya beberapa siri kebangkitan dan kejatuhan politik dalaman dan luaran Mongolia menyebabkan bahagian selatannya (Mongolia Dalam) kekal sebagai sebahagian daripada wilayah China. Oleh itu, untuk menjawab persoalan sesiapa yang masih tidak faham, ya,  Mongolia dan Mongolia Dalam suatu ketika dahulu berada di dalam satu sempadan yang sama.

Namun sayangnya, kerana beberapa peristiwa penting yang bersejarah dan kekurangan dari segi kuasa politik pada masa itu, mereka tidak dapat tinggal bersama sebagai satu bangsa. Jelas lagi nyata hari ini, berikutan penyatuannya dengan China, Mongolia Dalam telah berubah menjadi sebuah entiti gabungan dua budaya.

Hasil dari pertukaran budaya, transmigrasi etnik Han, dan asimilasi penduduk tempatan, ia melarat sehingga menyebabkan etnik Mongol hanyalah sekadar kaum minoriti berpopulasi 17% di Mongolia Dalam, dan ia didominasi oleh bangsa Cina Han dengan populasi sehingga 79%, sementara di negara Mongolia, bangsa itu telah mengalami jatuh dan bangun dengan hegemoni mereka sendiri.

Hari ini, pembu-nuhan budaya nomad Mongol masih berlaku di Mongolia Dalam, dengan isu kontroversi yang bermula tahun lepas di mana kerajaan Republik Rakyat China mahu mengenakan polisi yang melarang bahasa Mongol digunakan dalam pembelajaran di sekolah-sekolah Mongolia Dalam. Secara praktikalnya, Mongolia adalah sebuah negara yang merdeka, manakala Mongolia Dalam hanya sekadar wilayah autonomi China di atas kertas sahaja.

RUJUKAN:

Borjigin, Monkbat.(2014). A case study of Language education in the Inner Mongolia. Journal of Chiba University Eurasian Society. Chiba University Eurasian Society.

Charleux, Isabelle (2015). Nomads on Pilgrimage: Mongols on Wutaishan (China), 1800-1940. BRILL.


Asal Usul Nama Virus Trojan Horse

Sebut saja kuda Trojan, ramai membayangkan ‘madah berhelah’ ciptaan Ulysses yang ditinggalkan kerajaan Achea kepada kerajaan Troy sebagai hadiah dalam kisah Iliad yang dikarang Homer. Orang Troy menyangka ten-tera Achea telah berangkat pulang selepas kepungan yang dibuat terhadap kota itu gagal. Justeru, mereka melihatnya sebagai satu kejayaan dan berpesta sepuas-puasnya.

Pada waktu malam, selepas orang Troy enak melelapkan mata selepas berpesta dengan kejayaan mereka, 50 ten-tera Achea diketuainya yang bersembunyi dalam kuda tersebut keluar dan membuka pintu kota. Ini membolehkan ten-tera Achea lain yang berpura-pura berundur pada waktu siang masuk dan menakluk kota tersebut dengan mudah.

Sehingga hari ini, ramai berdebat sama ada kuda kayu tersebut merupakan imaginasi Homer atau sebenarnya wujud. Tetapi jika mengikut tradisi sejarah, Troy amat menghormati kuda dan mengganggapnya sebagai haiwan suci. Mereka amat teliti dalam memilih spesimen kuda mereka dan hanya memilih baka terbaik yang ada ciri kepantasan, keberanian,  kekuatan dan ketahanan.

Walaupun kuda mereka tidak cantik dan bersaiz kecil atau sederhana, kuda baka Troy amat digeruni kerana berupaya berlari dengan pantas. Pemerhatian ini direkodkan oleh sejarawan Hecataeus of Miletus sekitar 500 SM. Malah, ia turut disebut oleh Homer dalam salah satu bab Iliad iaitu Katalog Wira-Wira.

Dalam bab tersebut, Homer menceritakan cubaan sekutu Troy, orang-orang Venetia dari Paphlagonia cuba membebaskan kota itu daripada kepungan ten-tera Achea tetapi gagal. Hari ini, Paphlagonia merupakan sebahagian daripada wilayah Turki moden dan menariknya, ia tidak jauh dari lokasi Troy dengan Homer pernah menulis, “Ini tempat bangsa keldai liar dilahirkan.”

Dalam kisah sama, ketua orang Venetia iaitu Pylaemenes terbu-nuh di medan pe-rang di tangan Raja Menelaus dari Sparta. Bagi yang mengikuti kisah Troy, semua maklum baginda merupakan suami kepada Helen yang menjadi objek perebutan Achea-Troy. Tatkala angkatan Venetia masih sibuk membantu Troy, Paphlagonia menyaksikan pemberontakan dalam kalangan sesetengah as-kar.

Ini mengakibatkan kota tersebut diba-kar dan memaksa ramai penduduk melarikan diri. Sebahagian daripada mereka memilih menyertai Antenor of Troy sambil membawa kuda-kuda mereka dari pesisir Laut Hitam ke kawasan lagun di Venice. Penghijrahan mereka ini turut disebut oleh sejarawan Rom, Titus Livy dalam eseinya yang bertajuk Ab urde condita.

Dari Venice, ada pula yang membuka petempatan-petempatan yang bakal menjadi pelabuhan atau bandar penting seperti Treviso, Padua dan Belluno (Itali) atau Santa Lucia (Slovenia). Bagi pembiak kuda-kuda Venetia pula, mereka memilih kawasan pesisir Sungai Piave sebagai lokasi baru mereka. Selepas beberapa abad, kuda mereka kini dikenali dengan nama baka Venetia-Piave.

Sejak itulah, legenda kuda ini menjadi pujaan ramai baik pemerintah, bangsawan dan sasterawan. Semasa era Yunani misalnya, penyajak Sparta Alcman membandingkan kuda ini dengan seorang wanita yang dicintainya dengan kecantikannya semakin bertambah. Dan seperti orang Venetia, orang Yunani turut jatuh hati dengan kuda baka Venetia dan menganggapnya sebagai haiwan yang suci.

Tatkala orang Eropah terus menyanjung kehebatan kuda ini, orang Venetia menjadikan usaha membiakkan baka kuda ini sebagai kegiatan ekonomi utama mereka. Ini dibuktikan menerusi penemuan pelbagai jenis duit syiling di sepanjang Sungai Piave, Corinth, Syracuse dan Magna Graecia.

Dan bagi memastikan ketulenan dan kualiti baka kuda mereka terjaga, penjaga kuda Venetia mengecap setiap kuda mereka dengan cap lambang serigala. Ini juga menjelaskan mengapa kuda Venetia kadang-kadang dipanggil Lycosphere dan pernah direkodkan oleh sejarawan Yunani, Strabo. Kali terakhir tradisi ini dibuat ialah 40 tahun yang lalu.

Bagi orang Rom pula, kuda Venetia dianggap istimewa kerana menjadi pilihan pasukan berkuda mereka. Kisah mereka menjadi inspirasi warga Rom apabila kejayaan angkatan Rom di Talamone pada 225 SM. Dalam pertem-puran tersebut, gabungan empat legion Rom, satu pasukan Etrusca dan satu pasukan berkuda Venetia berjaya mengalahkan angkatan Celt.

Jika mereka ingin melihat aksi kuda Venetia, maka amfiteater seperti Colosseum dan Circus Maximus menjadi pilihan. Ini kerana kuda ini turut digunakan dalam lumba kenderaan berkuda dan popular setara dengan pertarungan gladiator. Memandangkan kuda sebegini popular dalam kalangan penonton, maka penonton tidak sabar melihatnya berlumba pada lorong khas dengan memakai penanda berwarna biru.

Pada Zaman Pertengahan, penternak kuda Venetia menghasilkan satu lagi baka yang dikenali sebagai Padua. Padua ialah baka kuda yang lebih tahan lasak kerana berupaya menampung berat penunggangnya semasa di medan per-ang atau menarik kenderaan yang membawa bekalan atau senj-ata.

Seperti orang Rom dan Yunani, bukan sedikit orang Zaman Pertengahan menyanjung kuda Venetia. Arkitek dan pelukis Donnatello menghasilkan Patung Gattamelata, sebuah patung yang didedikasikan kepada Gattamelata yang bertem-pur di Veneto pada pertengahan abad ke-15. Ukiran patung yang dihasilkan memperlihatkan beliau sedang menunggang kuda Venetia. Kuda ini turut disebut dalam Taming of the Shrew yang dikarang William Shakespeare.

Menjelang abad ke-18 dan ke-19, obsesi bangsawan dan pemerintah terhadap kuda ini semakin membuak-buak. Salah seorang daripada mereka ialah Napoleon Bonaparte dengan enam ekspedisi penaklukan digerakkan ke Veneto dengan tujuan merampas kuda-kuda baka Venetia. Selain itu, Napoleon turut mengarahkan ten-tera Perancis merampas empat buah patung kuda gangsa yang diambil daripada Hippodrome Constantinople di situ pada tahun 1797.

Aksi terakhir kuda Venetia disaksikan semasa Per-ang Dunia Pertama (WWI). Tetapi aksinya yang paling terkenal bukan di atas daratan seperti dibayangkan Napoleon atau Strabo. Sebaliknya, ia menjadi logo pilihan juruterbang Itali, Francesco Baracca semasa berjuang di garison Piave iaitu kuda yang berlari seolah-olah membayangkan pesawat yang dibawanya ialah kuda Venetia.

Tidak diketahui mengapa Baracca memilih kuda Venetia sebagai lambang pesawatnya. Tetapi tidak mustahil beliau memilih lambang tersebut kerana tertarik dengan semua nilai kuda itu di medan per-ang seperti keberanian, tahan lasak dan kepantasan. Baracca kemudiannya gugur selepas mengalami kecederaan parah akibat ditem-bak seorang penem-bak semasa terbang beberapa ratus meter di atas Sungai Piave.

Pada akhir WWI, seorang jurutera Itali amat tertarik dengan kisah di sebalik lambang Baracca itu. Dia kemudiannya berhubung dengan ibu juruterbang itu dan berjaya mendapat izin menggunakan lambang kuda berlari itu sebagai lambang kereta sukan yang direkanya. Lelaki yang dimaksudkan ialah Enzo Ferrari dan ya, lambang kuda berlari itu sebenarnya diinspirasikan daripada imej kuda Venetia pada pesawat Baracca!

Dengan kenderaan bermotor semakin popular terutama di kawasan desa, ini mengakibatkan permintaan terhadap kuda Venetia semakin berkurangan. Begitupun, ia masih tetap melawan apabila dibela sebagai haiwan peliharaan dan untuk tujuan rekreasi. Kuda yang menjadi lambang pertarungan Troy itu akhirnya pupus pada tahun 1974.

Sejak tahun 2000, wujud rancangan di wilayah Veneto untuk mewujudkan semula kuda baka Venetia. Bagaimanapun, tidak diketahui sama ada rancangan tersebut masih berstatus khabar angin atau sudah mendapat lampu hijau kerajaan. Yang pasti, legasi kuda ini akan terus hidup pada setiap kenderaan buatan Ferrari hari ini.

RUJUKAN:

Latini, P. (2020). Unravelling the True Story of the Legendary Trojan Horse. Ancient-Origins.


Bagaimana Saintis Mengenalpasti Usia Fosil Dan Artifak?

Melalui fotosintesis, dapatlah tumbuhan memperoleh karbon dari atmosfera Bumi. Manusia dan haiwan pula, menerima karbon dengan memakan tumbuh-tumbuhan atau memakan haiwan-haiwan yang makan tumbuhan. Kata mudahnya, semua hidupan menyerap atau menerima karbon dari atmosfera dan sumber makanan yang ada di sekeliling mereka, termasuk juga sebilangan kecil radioaktif karbon-14.

Bagi setiap 5730 tahun, separuh dari radioaktif karbon-14 akan mereput. Separuh hayat (half-life) inilah merupakan kunci utama kepada pentarikhan radiokarbon. Untuk makluman pembaca, karbon-12 tidaklah mereput.

Maka, perkara inilah yang menjadi penanda aras kepada pengukuran terhadap karbon-14. Semakin berkurang radioaktif yang dibebaskan oleh karbon-14, semakin berumurlah ia. Memandangkan tumbuhan dan haiwan berhenti menyerap dan menerima karbon-14 semasa mereka mula mereput, maka radioaktif karbon-14 yang berbaki akan memberi info terhadap anggaran umur sebenar fosil-fosil tersebut.

Pentarikhan Yang Diragui

Pada 1940-an, seorang ahli kimia, Willard Libby telah mengenal pasti bahawa karbon-14 berkemampuan untuk berfungsi sebagai ‘jam’. Beliau yang merupakan pemenang Nobel Prize in Chemistry pada tahun 1960, telah memperkenalkan kaedah pentarikhan karbon-14. Penemuan Libby ini, telah memberi sumbangan yang besar terhadap pelbagai cabang kajian dan akademik seperti arkeologi dan paleontologi.

Dari pengiraan asas ini, dapatlah penyelidik menjangkakan bahawa bilangan karbon-14 terhadap persekitaran adalah tetap pada ruang dan masa. Dalam penentuan tarikh, para penyelidik akan menggunakan alat spektrometer jisim untuk mengenal pasti nisbah karbon-14 dan karbon-12.

Keputusan bacaan akan terpapar bersama kadar margin kesalahan. Walaubagaimanapun, terdapat keraguan yang timbul terhadap pengiraan tersebut. Sebagai contoh, semasa pembalikan medan magnet, banyak radiasi solar yang memasuki ruang atmosfera. Kesannya, terdapat penambahan karbon-14 yang berlaku.

Di samping itu, sampel yang diambil juga, mudah dicemari oleh bahan-bahan lain yang mengandungi karbon seperti tanah pada tulang dan juga gam pada label yang digunakan-berasaskan haiwan.

Tambahan, bahan bukan organik tidak boleh dibuat pentarikhan melalui analisis radiokarbon, dan kaedah ini sangatlah tidak digalakkan kerana sangat mahal. Ujian nuklear juga mempengaruhi kadar radiokarbon dan peningkatan mendadak terhadap tahap karbon-14 bermula pada tahun 1950-an. Tidak dilupakan, atmosfera karbon kerap berubah sepanjang masa. Namun begitu, bilangan karbon-14 pada tree-rings dengan tahun yang diketahui, membantu para saintis untuk memperbetulkan perubahan tersebut.

Berdasarkan permasalahan ini, keluk tentukuran (calibration curve) bagi pentarikhan karbon-14 telah dikemaskini. Keluk yang baru ini dikenal sebagai IntCal20, digunakan terhadap sampel-sampel daratan dari Hemisfera Utara. Keluk tersebut menggantikan keluk terdahulu, IntCal13.

Terdapat juga beberapa penambahan keluk yang berkaitan seperti Marine20 untuk sampel dari takungan marine dan SHCal20 pula bagi sampel-sampel dari Hemsifera Selatan. Mengapa pentingnya keluk tentukuran ini terhadap pentarikhan karbon-14? Calibration curve ini penting untuk menganggar kepekatan analit pada sesebuah sampel yang secara langsung membantu pentarikhan karbon-14.

Lama juga para penyelidik berbalah mengenai status Letusan Minoan di kepulauan Yunani, Santorini. Sehingga kini, keputusan radiokarbon memberikan tarikh di bawah 1600 Sebelum Masihi, lebih kurang 100 tahun lebih tua berbanding keputusan yang diberikan oleh kebanyakan ahli arkeologi. IntCal20 secara langsung, meningkatkan kadar ketepatan suatu pentarikhan yang dibuat.

Jutaan Tahun Kebelakang

Tidak dinafikan, karbon-14 hanya mampu membantu kita untuk mengenal pasti jurang usia fosil, 1 hingga 70000 tahun. Jadinya, macam mana saintis tahu  usia fosil yang menjangkau jutaan, malah ada juga yang berbillion tahun? Tak logik langsung!

Ya betul, tidak logik sekiranya kita tidak berkenalan dengan pelbagai lagi kaedah yang digunakan oleh para penyelidik.  Antaranya, bagi jurang 1,000 hingga 3,000,000 tahun, para penyelidik menggunakan kaedah Electron Spin Resonance (ESR) manakala bagi jurang 20,000 hingga berbilion tahun, kaedah Magnetostratigraphy digunakan. Semoga sedikit sebanyak, terpecahkan jua misteri pentarikhan yang menjangkau jutaan tahun.

Jelajah Masa?

Pada hemat penulis, penemuan ahli-ahli arkeologi terhadap fosil dan barangan purba ini sedikit sebanyak membantu kita menjelajah masa. Bagaimana? Caranya bukanlah secara fizikal, seperti kita hidup dan berkomunikasi dengan masyarakat silam, tetapi bagaimana kita menggambarkan peradaban sesebuah komuniti silam atau cara hidup seekor haiwan purba itu dengan bantuan penemuan-penemuan mereka.

Pada pandangan penulis, peratusan kesahihan tidaklah tinggi untuk suatu cara hidup dan peradaban silam, memandangkan sekiranya ada penemuan baharu, maka pembaharuan fakta sejarah akan dilaksanakan. Usaha pembinaan tempat-tempat peringatan sejarah dan pemuliharaan tempat-tempat bersejarah, sedikit sebanyak memberi kesedaran dan pengetahuan kepada kita untuk lebih menghargai sejarah dan ‘menjelajahi masa’ di alam minda.

RUJUKAN:

Plicht, J. V., Ramsey, C. B., Heaton, T. J., Scott, E. M., & Talamo, S. (2020). Recent Developments in Calibration for Archaeological and Environmental Samples. Radiocarbon, 62(4), 1095-1117. doi:10.1017/rdc.2020.22

Jones, N. (2020, May 19). Carbon dating, the archaeological workhorse, is getting a major reboot. Retrieved October 28, 2020, from https://www.nature.com/articles/d41586-020-01499-y

Blakemore, E. (2019, July 12). Radiocarbon helps date ancient objects-but it’s not perfect. Retrieved October 28, 2020, from https://www.nationalgeographic.com/culture/archaeology/radiocarbon-dating-explained/

Peppe, D. (n.d.). Dating Rocks and Fossils Using Geologic Methods. Retrieved October 28, 2020, from https://www.nature.com/scitable/knowledge/library/dating-rocks-and-fossils-using-geologic-methods-107924044/


Kalau Dewan Rakyat Dibubarkan…

Malaysia telah memasuki episod politik yang keliru lagi mengelirukan. Jika pilihanraya yang lepas menyaksikan pertembungan tiga penjuru, status politik kali ini jauh lebih teruk.

Kepenjuruan bertiga sekarang ini menyaksikan pertembungan antara Pakatan Harapan (PH), Gagasan Kesatuan (gabungan pro-Mahathir senang kata) dan Muafakat Nasional (MN). Sehingga hari ini (9:16 pagi), tiada gabungan membentuk majoriti mudah.

Sementara rakyat puas mengherdik Pakatan Harapan telah membuka kotak Pandora dalam pilihanraya yang lepas, negara memerlukan solusi dengan segera. Amanah tersebut berada pada bahu Yang Di-Pertuan Agong yang institusi baginda diwujudkan bagi menyelesaikan isu-isu begini.

Puak konservatif dan liberal menahan nafas dengan penantian penuh kesabaran untuk kebijaksanaan baginda.

Dengan Ramadhan (23 April) yang semakin menghampiri, baginda tahu keputusan perlu dibuat dengan segera. Inilah dikatakan a precarious situation with an insidious dilemma (suatu situasi tidak menentu berdilema teruk).

Bagaikan meniti di atas mata pedang: untuk berjalan pun tidak boleh, untuk terjun lagi tidak boleh.

Andainya baginda memilih untuk membubarkan Dewan Rakyat. Tentu sekali parti-parti berkait akan menyokong. Dr. Mahathir juga perlu akur dan menggugurkan kuasa yang menurutnya suatu alat untuk mencapai objektif.

Jadi sebelum 23 April, pilihanraya perlu diadakan, dimenangkan dan dibentukkan kerajaan. Bukan mudah, tetapi boleh dibuat.

Langkah Sheraton Yang Mengubah Segalanya

Suatu gerombolan besar dalam kalangan minoriti Cina dan India mengecam sekeras-kerasnya Langkah Sheraton. Lebih merumitkan Dr Mahathir pun dilihat tidak bersetuju dengan langkah tersebut.

Maka dengan ini, haruslah akur bahawa Azmin Ali dan Muhyiddin Yassin telah bertindak melulu. Anwar Ibrahim yang telah kehilangan 11+26 kerusi sekarang ini bermimpi buruk.

Tetapi dengan sokongan daripada DAP, beliau dengan sah mendapat majoriti besar dalam kalangan Cina dan India.

Sementara itu Melayu pula mempunyai suatu masalah. Jumlah pengundi boleh cecah 22.7 juta pada tahun 2023 (Luqman Arif, 2019). Dan lebih daripada 4 juta dalam kalangan Melayu sudah pastinya tidak mendaftarkan diri sebagai pengundi (Lu Wei, 2019).

Ini ialah suatu masalah yang begitu besar untuk bangsa Melayu. Tanpa jumlah pengundi (belum dikira lagi dengan tidak datang mengundi atau undi rosak), Melayu barangkali dinafikan dominasi populasinya. Jadi peluang untuk Muafakat Nasional dan Gagasan Kesatuan semestinya tipis.

Walaupun ramai mengatakan Muafakat Nasional boleh menang, keyakinan sebegitu yang menyebabkan kekalahan pada PRU-14. Entah-entah apa yang berlaku ialah hanyalah kelantangan daripada penyokong sedia ada atas semangat pembangkang.

Jadi bayangkanlah Dewan Rakyat dibubarkan dan keadaan semasa berkekalan. Takkan perlu pilihanraya lagi?

Kerajaan Minoriti

Mungkin ada yang bertanya: takkan buat pilihanraya pun jadi sebegini?

Bagi yang menafikan kebarangkalian ini, mereka perlu sedar suatu benda: tiada jaminan dalam politik. Langsung tiada. Sementara Malaysia mengharungi denai ini, Israel sudah hampir setahun tanpa kerajaan bermandat sah. 73.54% rakyat menolak Benjamin Netanyahu yang terpalit dengan isu korupsi (BBC, 2019).

Sudah jadi suatu kebiasaan untuk Likud tidak memenangi majoriti mudah. Mereka perlu membentuk kerajaan daripada parti-parti minoriti yang menyokong Netanyahu.

Tetapi tiada parti yang rela menyokong beliau. Maka dilangsungkan suatu pilihanraya pada September 2019 dimana Likud kehilangan majoriti terbesar pada tangan Kahol Lavan (Benny Gantz). Tetapi tiada siapa membentuk kerajaan juga. Pilihanraya

2 Mac ini pun ada jangkaan perkara sama berulangan. Mungkin rakyat Israel akan mengagihkan sokongan tiga penjuru kepada Kahol Lavan, Likud dan Qaimah al-Mushtarakah sahaja.

Jadi bayangkan jika senario sama berlaku di Malaysia. Dr. Mahathir jika masih mendapat sokongan kental boleh merangkul 60 kerusi lagi. Barisan konservatif juga berasa terguris apabila Muafakat Nasional cuba membentuk kerajaan semasa Langkah Sheraton masih samar-samar. Dan golongan liberal sudah sedia maklum bersatu bersama Anwar Ibrahim, dengan tiadanya Dr. Mahathir lagi.

Untuk mengelakkan pilihanraya lagi, kerajaan terbentuk perlulah dalam minoriti. Sebuah kerajaan minoriti ditubuhkan oleh sokongan dua gabungan parti berbeza.

Misalnya jika Muafakat Nasional berundur daripada permintaannya untuk membubarkan Dewan Rakyat, mereka berhak memberikan sokongan sama ada kepada Gagasan Kesatuan atau Pakatan Harapan.

Berkemungkinan besar Gagasan Kesatuan akan disokongnya atas kewujudan tikus politik iaitu DAP dalam Pakatan Harapan.

Senario ini semestinya takkan berlaku. Soalannya mudah: kenapa Muafakat Nasional perlu sokong Gagasan Kesatuan (atau sebaliknya)? Sememangnya sokongan sebegini wajib jaminkan penguasaan kementerian.

Jika Perdana Menteri dilantik dalam kalangan Dr Mahathir, Azmin Ali dan Hishammudin Hussein sekalipun, tentu sekali perbincangan jemaah menteri akan rumit serumit-rumitnya.

Itu pun jika Anwar Ibrahim tidak berjaya merangkul 111 kerusi, sekaligus senario tersebut membuatkan Pakatan Harapan tidak lagi kerajaan sepenggal.

RUJUKAN:

BBC. (2019, April 10). Israel election: Netanyahu set for record fifth term. BBC. Retrieved from https://www.bbc.com/news/world-middle-east-47876539

Luqman Arif, A.K. (2019, July 16). Pengundi cecah 22.7 juta menjelang 2023 – PM. Berita Harian. Retrieved from https://www.bharian.com.my/berita/nasional/2019/07/585580/pengundi-cecah-227-juta-menjelang-2023-pm

Lu Wei, H. (2019, July 1). PAS: Selesaikan dulu lebih 4 juta belum daftar mengundi. Malaysia Kini. Retrieved from https://www.malaysiakini.com/news/481926


Orang Itali Dibenar Makan Babi Semasa Dibawah Pemerintahan Islam!

Tidak ramai tahu satu ketika dahulu, Sicily, Itali pernah menjadi sebahagian daripada wilayah Islam. Semasa ia di bawah pemerintahan kerajaan Islam, Sicily dikenali dengan nama Emiriah Sicily dengan penduduknya dari pelbagai latar belakang dapat hidup dengan harmoni. Buktinya, pengkaji-pengkaji arkeologi menemui saki-baki daging babi pada fragmen-fragmen tembikar periuk makanan yang ditemui di sekitar Sicily.

83 fragmen diambil sekitar kawasan tapak arkeologi Palermo. Manakala 51 lagi fragmen diambil dari Casale San Pietro, sebuah lembah di luar bandar Castronovo di Sicilia, wilayah Palermo, Sicily. Analisis mereka mendedahkan beberapa keputusan menarik.

Bagi penduduk-penduduk tempatan yang menetap di Palermo yang ketika itu berperanan sebagai pusat pentadbiran emiriah, selera makan mereka sama seperti umat Islam ketika itu. Ini termasuk daging kambing dan lembu serta pelbagai jenis sayur-sayuran. Bagi penduduk luar bandar, pemakanan mereka bukan sekadar meliputi daging babi tetapi juga produk tenusu dan anggur.

Analisis fragmen turut mendedahkan tidak wujud sebarang produk makanan laut atau air tawar termasuk ikan pada fragmen berkenaan. Menurut ketua pengkaji, Jasmine Lundy dari Universiti York, walaupun ada berpandangan ketiadaan babi dalam diet penduduk didorong oleh polisi kerajaan ketika itu, beliau menolak pandangan tersebut. Sebaliknya, beliau percaya ia masih menjadi diet penduduk tempatan yang bukan beragama Islam walaupun dihukum sebagai haram dimakan mengikut syariat Islam.

Selain babi, pasukan pengkaji turut mengesan sisa-sisa haiwan domestik termasuk kaprin (kibas dan kambing), lembu dan ayam pada tapak-tapak arkeologi tempat semua fragmen diambil. Campuran kepelbagaian jenis makanan direkodkan secara berterusan dalam teks-teks Arab. Dan Lundy percaya dengan memerhatikan perbezaan tapak-tapak arkeologi ini, ia akan menunjukkan perbezaan budaya golongan bandar dengan golongan luar bandar Sicily ketika itu.

Antara sayur-sayuran yang digunakan dalam pelbagai hidangan hasil pengaruh Islam di wilayah itu ialah bayam, kubis, bawang, turnip dan daun kucai. Selain itu, Lundy menambah hidangan-hidangan yang mendapat pengaruh Arab memperlihatkan rasa manis dan masam/masin kepada pemakannya. Misalnya, hidangan savuri daging dicampur dengan jus-jus buah tertentu seperti buah sitrus (limau dan lemon), epal atau anggur.

Emiriah Sicily tamat pada akhir abad ke-11 selepas pemerintah berdarah Norman, Roger II mengambil alih wilayah tersebut. Bagaimanapun, baginda memilih mengekalkan status quo dengan kebanyakan aspek pentadbiran dan industri Sicily masih dikawal oleh umat Islam. Tetapi lama-kelamaan, populasi Muslim diberi pilihan sama ada berhijrah atau bertukar agama sekiranya mahu kekal di Sicily.

Ini mendorong ramai Muslim berhijrah dan ada juga yang memilih bertukar agama. Tetapi ada juga yang berpura-pura memeluk Kristian tetapi mengamalkan Islam secara rahsia. Menjelang 1206, satu pemberontakan umat Islam terhadap pemerintah ketika itu, Frederick II tercetus. Tetapi ia berjaya dipa.ta.hkan dan baginda bertindak balas dengan mengusir 60,000 umat Islam keluar dari pulau berkenaan.

RUJUKAN:

Liberatore, Stacy. (2021). Sicilians living under Islamic rule more than 1,000 years ago ate PORK even though it was banned, residue on medieval cooking pots shows. Daily Mail.


Yang Jingyu – Berpantang Mundur Sebelum Ajal!

Perang China-Jepun merupakan babak pertempuran paling panjang dalam Perang Dunia Kedua di Teater Pasifik. Ini kerana perang tersebut sudah berlaku beberapa lama sebelum Adolf Hitler melancarkan kempen di Poland dan Perancis serta Britain mengisytiharkan perang terhadap rejim Nazi Jerman. Dan walaupun diperangi habis-habisan oleh pihak Jepun, pihak China enggan mengaku kalah dan terus melawan sehinggalah tamat perang pada tahun 1945. Ini disebabkan oleh individu seperti Yang Jingyu.

Anak jati Queshan, Chihli (Henan moden) ini dilahirkan pada 13 Februari 1905 dan sudah mendapat pendidikan klasik dan moden semasa kecil. Pada masa ini juga, Jingyu terpengaruh dengan idea Pergerakan Budaya Baru selepas kecewa dengan gerakan panglima perang yang muncul pasca-revolusi. Selepas menamatkan pendidikan menengah di Queshan, beliau menyambung pengajian di sebuah kolej di Kaifeng. Pada tahun 1925, Jingyu menyertai Liga Pemuda Komunis China pada masa sama beliau menyambung pengajian sebelum menjadi ahli penuh Parti Komunis China (CCP). Selepas berlakunya Pemberontakan Penuaian Musim Luruh, beliau membentuk pasukan tentera revolusi terdiri daripada golongan petani. Selepas itu, Jingyu melakukan pelbagai aktiviti bawah tanah di beberapa bandar di China.

Empat tahun selepas bergelar ahli CCP, beliau diberi kepercayaan sebagai setiausaha parti cawangan Fushun. Namun, Jingyu tidak bernasib baik kerana semasa berada di utara China, beliau dipenjarakan oleh pihak Jepun dan rejim Zhang Xueliang. Beliau hanya dibebaskan selepas kekecohan yang tercetus gara-gara insiden Mukden yang berlaku di Manchuria. Selepas dibebaskan dari penjara, Jingyu memegang pelbagai jawatan di peringkat parti. Beliau juga dipertanggungjawabkan membentuk pasukan gerila dengan Panshi, Wilayah Jilin sebagai markas utama gerakan gerila itu.

Pada September 1933, CCP melantiknya sebagai komisar politik dan panglima Divisyen Askar Bebas, Tentera Revolusi Rakyat Timur Laut (TRRTL). Setahun selepas itu, pasukan tersebut dirombak dan dijadikan sebagai Askar Pertama TRRTL dengan Jingyu dilantik sebagai panglima dan pemimpin Markas Tentera Barisan Bersatu Anti-Jepun. Pada tahun 1936, beliau dilantik sebagai Komander Pasukan Tentera Bersatu Anti-Jepun (PTBAJ) Bahagian Timur Laut sebelum dilantik sebagai komander pasukan laluan pertama pada Jun 1936. Selain Jingyu, Zhou Baozhong dan Li Zhaolin diberi kepercayaan mengetuai pasukan laluan kedua dan ketiga PTBAJ. PTBAJ membuka keahliannya seluas-luasnya kepada sesiapa saja yang mahu menentang Jepun sama ada mereka ahli CCP, orang biasa atau sebaliknya. Polisi ini mendapat sokongan ramai dan bilangan anggota PTBAJ semakin bertambah terutama selepas insiden Jambatan Marco Polo.

PTBAJ mula melancarkan kempen memerangi operasi Jepun yang dilihat mengancam kedudukan rejim boneka Manchuria diketuai Maharaja Pu Yi dan penjajahan Jepun di utara China. Pada awal tahun 1937, PTBAJ terdiri daripada tiga pasukan kor dengan kekuatan tentera seramai 20,000 orang. Walaupun bilangan mereka tidaklah mencukupi untuk melancarkan kempen perang konvensional, mereka sentiasa mengganggu pihak Jepun dengan melancarkan pelbagai serangan hendap yang bertujuan memaksa Jepun mengalihkan sumber perang dan menjejaskan fungsi pentadbiran awam yang cuba digerakkan negara Matahari Terbit itu. Ini sekaligus memberi tekanan kepada Jepun kerana mereka juga turut terlibat dengan beberapa siri pertempuran dengan Kesatuan Soviet di sempadan Chengkufeng (1938) dan Pertempuran Khalkin Gol (1939).

Jingyu sendiri mengetuai beberapa operasi yang menggugat talian komunikasi Jepun ke Tieling dan Fushun di Wilayah Liaoning. Ini memaksa pihak Jepun mengubah taktik dengan mensasarkan beliau dan sedia membayar 10,000 yuan kepada sesiapa yang mempunyai maklumat yang membawa kepada penahanan atau pembunuhan pemimpin CCP utara China itu. Namun, kos peperangan tinggi bukan saja dialami Jepun tetapi juga oleh pihak PTBAJ. Ini kerana menerusi maklumat risikan yang diterima, kekuatan PTBAJ berkurangan sebanyak 50% dan hanya mempunyai kekuatan seramai 10,000 orang.

Pada tahun 1940, situasi perang PTBAJ-Jepun menemui jalan buntu dengan Jepun masih menguasai kawasan pesisir pantai dan kawasan yang ada akses laluan keretapi. Sementara PTBAJ pula masih bertempur habis-habisan di kawasan pergunungan dan hutan belantara. Melihat situasi yang tidak berubah, kepimpinan tentera Jepun melalui Kumpulan Tentera Kwantung menghantar bantuan ke wilayah timur laut dengan tujuan mengekalkan keamanan dan menghapuskan mana-mana elemen anti-Jepun. Walaupun akses bantuan dengan Barisan Bersatu dipotong pihak Jepun, itu masih belum mencukupi menghalang PTBAJ meneruskan tentangan mereka. Mereka mengharungi situasi getir itu dengan tabah dan semakin berani melancarkan serangan hendap yang memaksa Jepun mengalihkan pasukan mereka dari ekspedisi kejam ke atas tentera China.

Bagi Jingyu, beliau sudah terlibat dalam lebih 40 pertempuran di Wilayah Jilin walaupun berhadapan situasi kekurangan bekalan penting. Ini mendorong pihak Jepun melaksanakan dasar bumi hangus dengan membakar hasil tuaian tanaman, merampas makanan dari penduduk kampung dan mengasingkan penduduk ke petempatan yang ‘mematuhi undang-undang’. Dan bagi memberi isyarat jelas situasi sudah tidak menyebelahi mereka, Jepun turut menghantar pasukan peronda besar dianggotai rakyat China yang bersubahat dengan Jepun untuk memerangi mereka.

Pada pertengahan Februari 1940, Jingyu dan anak-anak buahnya dikepung 40,000 tentera Jepun. Dalam usahanya memecah kepungan, beliau memecahkan pasukannya kepada beberapa pasukan kecil. Bagaimanapun, satu detasmen yang terdiri daripada 60 orang tentera dikhianati oleh pegawai mereka sendiri. Selepas dua lagi anak buahnya mati dalam pertempuran, Jingyu bertempur secara berseorangan selama lima hari. Dalam tempoh itu, ramai tentera Jepun mati terbunuh kerana kelebihan menembaknya yang luar biasa sehingga menakutkan mereka. Ini mendorong pihak Jepun dan rakan subahat mereka menyerang Jingyu di sebuah hutan kecil di Mengjiang. Jingyu akhirnya terbunuh selepas beberapa kali ditembak oleh mesingan pihak musuh. Musuh yang terlalu takut dengan keupayaan beliau menembak mereka dengan tepat enggan mendekati mayatnya beberapa lama selepas kematiannya.

Bagi memahami sebab kesungguhan Jingyu memerangi mereka, kepimpinan tentera mengarahkan satu bedah siasat dilakukan ke atasnya. Bila koroner membelah perut beliau, mereka hanya menemui akar rumput, lapisan kapas dan kulit pokok. Tiada satu butir nasi ditemui dalam perut Jingyu. Komander tentera Jepun ketika itu, Ryuichiro Kishitani amat terkejut dengan pendedahan itu sehinggakan dia senyap dan nampak lebih berusia pada hari berikutnya. Sebagai mesej keras kepada semua tentera China yang masih berani melawan, kepalanya dipenggal dan dipisahkan dari badannya. Pada mulanya, kepala Jingyu ditanam secara semberono dalam hutan. Tetapi selepas pemerintah tentera Jeneral Shotoku Nozoe susah tidur malam kerana mengalami mimpi buruk, didakwa akibat gangguan hantunya. Kishitani yang panik mengarahkan orang-orangnya mengebumikan semula mayat Jingyu dengan sempurna mengikut tradisi tentera dan ritual pengebumian. Pada Kishitani, memang benar Jingyu seorang musuh tetapi beliau juga seorang pahlawan sebenar.

Kematian Jingyu nyata memberi kesan besar kepada saki-baki anggota PTBAJ tetapi kesedihan mereka bertukar menjadi marah. Namun, itu tidak menghalang pihak Jepun meningkatkan serangan dan ini memaksa mereka berundur ke pinggir Manchuria atau berlindung di wilayah Timur Jauh yang dikuasai Kesatuan Soviet. Selepas Jepun tewas dalam WWII, Kishitani membunuh diri dengan melakukan seppuku. Dalam wasiatnya, beliau menulis, “Tuanku (Maharaja Hirohito) mungkin salah melancarkan perang ini. China mempunyai tentera-tentera berhati waja seperti Yang Jingyu dan mereka tidak akan tumbang.” Selepas WWII, kepalanya disatukan semula dengan mayatnya dan dikebumikan semula mengikut tradisi tentera penuh oleh pihak komunis. Orang-orang yang disyaki mengkhianati Jingyu diburu dan dibunuh. Dan sebagai mengenang jasanya kepada China, Mengjiang dinamakan semula sebagai Jingyu sempena nama tokoh CCP utara China itu. Selepas penubuhan Republik Rakyat China, beliau diberi penghormatan pengebumian negara dan diangkat sebagai salah satu wira negara ulung China.


Kenali Trope: Gadis Ideal

Pernah tak anda melihat watak dalam teater, filem mahupun animasi yang membuatkan hati anda menjerit “Dah kenapa watak perempuan ni buat hati aku berbunga-bunga?” Watak ini selalunya dialegorikan sebagai bunga dalam cerita. Gadis ideal.

Bila sebut tentang gadis ideal ni, sudah tentu ramai yang akan fikir setiap orang mempunyai citarasa yang berlainan. Ada yang mahukan gadis berambut ikal mayang, ada yang mahukan gadis Kelantan dan ada juga yang mahukan gadis berkulit cerah. Senang cerita, ia adalah relatif. Walau bagaimanapun, tak kisahlah budaya dan dari negara mana pun, kesemua watak trope ‘Gadis Ideal’ ini mempunyai satu persamaan. Untuk memahami persamaan tersebut, kita perlu lihat kembali kenapa mereka digelar ‘bunga dalam cerita’.

Bunga, dalam bahasa sastera, selalunya digunakan untuk sesuatu yang indah, seperti watak jenis ni. Ia menumbuh di atas tanah dan sekiranya ia subur, bunga tersebut akan tumbuh mekar dan harum. Namun, sekiranya kurang subur, ia tetap akan tumbuh mekar, sekalipun lambat. Tanah di sini dialegorikan sebagai ada setempat. Nilai umum masyarakat. Bunga yang berharum wangi tumbuh di atas tanah yang subur. Apabila pokok bunga ini dibiar mekar untuk masa yang lama, ia akan menjadi sepohon pokok yang memberi ribuan manfaat kepada mereka yang memerlukan. Maka, seperti bunga tersebut, trope gadis ideal ini mekar di atas nilai konservatisme.

Ya, kebanyakan watak yang mempunyai trope ini, tak kisah budaya mana pun, selalunya merupakan watak feminin yang kuat pegangan tradisionalnya. Sekiranya diasak dengan perubahan yang melampau, mereka akan tetap teguh dengan nilai konservatif masing-masing. Selalunya, kalau mereka ni akan berpakaian pakaian tradisi mereka. Contohnya, baju kurung/kebaya bagi Melayu, kimono bagi Jepun dan ‘dress’ bagi Inggeris. Namun, ada kalanya bunga tersebut akan menjadi layu sekiranya tak dijaga betul, di mana ia akan melahirkan trope ‘Extreme Doormat’ dan ‘Mary Sue’. Perempuan ideal tapi lemah. Bagi hal ini, saya akan terangkan dengan lebih lanjut dalam perenggan lain.

DUNIA MELAYU: PEREMPUAN MELAYU TERAKHIR

Dalam dunia sutradara Melayu, kita ada satu trope yang dipanggil sebagai ‘Perempuan Melayu Terakhir”. Malangnya, kita tak banyak membawa naskhah yang membawa watak ini sekalipun idea itu ada. Saya percaya, naskhah yang membawa idea ini secara jitu ialah filem Perempuan Melayu Terakhir (1998) sendiri. Deuterogonis filem berkenaan, Mustika (lakonan Vanidah Imran) ialah perempuan Melayu yang bergiat dalam kesenian dan budaya Melayu (lambang tradisional), Sekalipun dia tersepit di antara tunangnya, Engku Leh dan Haikal, protagonis filem ini, Mustika pilih untuk setia dengan tunangnya sekalipun pandangan keras fundamental agama dari tunangnya menggugat aktiviti keseniannya. Sebagaimana analogi saya berkenaan bunga, filem memberikan analogi indah berkenaan trope ‘Perempuan Melayu Terakhir’. Ia ibarat Sitadewi dalam epik Ramayana. Walaupun Ravana (Haikal) cuba untuk mencuri Sitadewi daripada Ramayana, Sitadewi akan tetap kembali kepada buah hatinya, Ramayana (Engku Leh).

Pelakon Melayu yang banyak melakonkan watak sebegini menurut saya ialah Maya Karin. Sekalipun beliau merupakan Melayu kacuk German, ia tidak mengubah faka bahawa Maya Karin adalah antara pelakon lokal yang mempunyai rupa Melayu klasik seperti Umie Aida (juga banyak melakonkan watak seperti Melayu klasik). Disebabkan itu, beliau banyak memegang watak wanita Melayu konservatif. Contoh watak-watak tersebut ialah Meriam (Pontianak Harum Sundal Malam), Tina (Waris Jari Hantu) dan Tun Fatimah (teater bangsawan Tun Fatimah).

Watak Izzah dalam  filem Ombak Rindu ialah watak ‘Perempuan Melayu Terakhir’, tapi dalam bentuk turun taraf, yakni ‘Extreme Doormat’, ‘Mary Sue’ dan juga ‘Damsel in Distress’. Gadis ideal yang lemah dan pasif. Watak Natrah dalam teater Natrah yang dilakonkannya juga mempunyai trope ‘Perempuan Melayu Terakhir’, cumanya Natrah bukan Melayu. Dia ialah orang Belanda yang dimelayukan. Bagi sesiapa yang tak mendengar tragedi Natrah, anda semua diwajibkan untuk baca, tonton dan ketahui kisahnya kerana ia merupakan sejarah yang penting dalam lipatan dunia Melayu kolonial .

DUNIA JEPUN: YAMATO NADESHIKO

Dalam budaya Jepun, mereka mempunyai trope yang dinamai ‘Yamato Nadeshiko’. ‘Yamato’ ialah nama arkaik Jepun (simbol kepada tradisi), manakala ‘Nadesehiko’ ialah sejenis bunga di Jepun. Secara literalnya, trope ini bermaksud ‘bunga tradisi Jepun’. Saya ambil contoh mudah dalam dunia anime, Onodera Kosaki dalam Nisekoi. Sesiapa yang mengikuti perkembangan anime sekitar 2014-2016 pasti kenal karakter ini, dan juga pasti akan teringat betapa kansernya perang waifu antara Chitoge-Kosaki pada waktu tersebut. Sekalipun Chitoge akhirnya berjaya meraih cinta protagonis dalam manga/anime Nisekoi, hakikatnya Onodera Kosaki adalah berkali ganda lebih popular dan disukai pembaca, khususnya dari Jepun.

Alasannya sangat mudah. Mungkin dari sudut cerita, Chitoge mewujudkan lebih banyak dinamik dan pergerakan plot cerita. Namun, dari sudut realiti dan pendapat pembaca Jepun, Onodera Kosaki ialah watak realistik yang anda mahu kahwin, sedangkan perwatakan Chitoge di dunia sebenar dikira menjengkelkan (tsundere, suka tapi buat-buat tak suka).

Onodera ialah simbol ‘Yamato Nadeshiko’ menurut rakyat Jepun. Dia merupakan gadis yang lemah lembut, pemalu, bersopan santun, mempunyai sifat keibuan, berfikiran konservatif dan dikenali di sekolahnya sebagai antara gadis tercantik. Kelemahannya ialah dia tak pandai memasak (hal ini berubah pada hujung cerita). Walau bagaimanapun, ini tidak memadam prestasi Onodera sebagai sekuntum ‘hana’, ‘sakura’ dan ‘yamato’ yang tumbuh mekar dalam kisah ini.

Sebagaimana Izzah, Onodera ini antara contoh bunga yang layu akibat tak dijaga betul. Wataknya statik dan tak dikembangkan. Juga, setiap kali dia hendak luahkan perasaannya pada protagonis (Ichijou Raku), pasti akan terganggu (bola besbol pecah tingkap kelas, Raku tertidur etc.). Pengakhirannya juga menyakitkan hati. Setelah beberapa ratus bab pembaca diusik dengan dinamik hubungan Raku dan Onodera, tapi akhirnya mengambil hanya dua bab sahaja untuk menceritakan Raku menolak cinta Onodera, sekalipun suka sama suka. Secara ringkasnya, luahan perasaan Onodera terhadap Raku adalah sebegini:

“Saya sukakan awak Ichijou…tapi saya tahu awak sukakan Chitoge, jadi pergilah pada dia.”

Macam itu sahaja. Anti klimatik. Lagi menyakitkan hati ialah Onodera ini jugalah gadis yang membuat janji berkahwin dengan Raku semasa mereka masih kecil, di mana ini ialah plot utama Nisekoi (10 tahun sebelum kisah bermula, Raku telah membuat janji untuk berkahwin dengan seorang gadis, tapi terlupa siapa gadis berkenaan). Potensi yang besar, tapi disia-siakan. Dalam dunia penulisan, trope ni kita panggil ni sebagai ‘Aspull’. Pergerakan cerita yang tak munasabah, serupa trope ‘Deus Ex Machina’. Wataknya terganggu dek masalah penulisan yang tak munasabah oleh penulis/pelukisnya.

Sekarang, kita bandingkan pula dengan ‘godmother’ trope ‘Yamato Nadeshiko’ yang digarap dengan elok:

Ya, Oshin.

Oshin berasal daripada keluarga miskin yang kemudiannya berkhidmat sebagai khadam, kepada penjual gerai, kepada ibu tunggal dan akhirnya taikun pasaraya. Segala dugaan yang menimpa Oshin ni saya anggap memang mencabar iman Lahir-lahir dah miskin, lepas tu kena jadi buruh paksa, anak gugur, kawan baik mati jadi pelacur, suami bunuh diri, anak mati masa perang dunia kedua dan bermacam lagi masalah. Akan tetapi, di akhir cerita, Oshin tetap berdiri dengan kukuh dari segala macam kebangsatan yang jadi padanya. Sebagaimana sepohon pokok bunga yang membawa ribuan manfaat kepada yang dinaunginya, Oshin bertindak memberi nasihat dan hikmah dari pengalamannya kepada cucunya, Kei. Oshin ni sama seperti Onodera. Bezanya ialah dia pilih untuk melawan walaupun dalam kelembutan, lagi-lagi kalau ia melibatkan orang yang disayanginya. Onodera, walaupun dibelenggu masalah penulisan, wataknya adalah yang jenis suka pendam dan tak luahkan apa yang berada dalam hatinya.

DUNIA AMERIKA SYARIKAT: SOUTHERN BELLE

Di Eropah, khususnya United Kingdom, trope ‘gadis ideal’ mereka dikenali sebagai ‘English Rose’ (sekali lagi, motif bunga tradisi). Memandangkan saya mengguna pakai contoh filem ‘Cold Mountain’ lakonan Nicole Kidman, maka saya nak gunakan trope ‘gadis ideal’ kawasan selatan US. ‘Southern Belle’. Filem adaptasi novel ini mengisahkan tentang kehidupan sepasang kekasih, Ada (Nicole Kidman) dan Inman (Jude Law) semasa zaman Perang Saudara Amerika Syarikat. Setelah perang tercetus, Inman mendaftar masuk menjadi tentera pihak Konfederasi dan meninggalkan halaman kampung dan Ada yang tercinta.

Berbanding trope ‘gadis ideal’ yang lain, ‘Southern Belle’ selalunya mengguna pakai watak perempuan dari kasta tinggi. Persamaan ini kita boleh lihat pada trope ‘English Rose’ bagi sastera Inggeris UK yang juga mengguna pakai tema bangsawan. Perbezaan ketara yang ada pada trope ini berbanding trope ‘gadis ideal’ yang lain ialah mereka ni jenis aktif dan lebih sosial. ‘Perempuan Melayu Terakhir’, ‘Yamato Nadeshiko’ dan ‘English Rose’ pula lebih pasif dan pemalu. Juga, seorang ‘Southern Belle’ wajib mempunyai loghat kawasan selatan US (seperti Alabama) yang pekat.

Dalam karya Cold Mountain, Ada merupakan gadis dari keluarga pendeta aristokrat (KASTA TINGGI) yang berhijrah ke kawasan pekan kecil kerana ayahnya mempunyai masalah kesihatan. Dek tugas ayahnya sebagai pendeta, Ada aktif dalam aktiviti sosial kemasyarakatan pekan tersebut (AKTIF DAN SOSIAL). Dari situ jugalah, dia bertemu mata dengan Inman ketika semua pemuda pekan mereka sedang sibuk membina gereja. Setelah pemergian Inman dan kematian ayahnya, keadaan Ada menjadi tak terurus kerana selama ini, urusan harta dan tanah semuanya diuruskan oleh ayahnya. Bagi point ini, Ada dikira sebagai seorang ‘Mary Sue’.

Hal ini berubah apabila Ada ditemukan dengan seorang perempuan eksentrik, Ruby Thewes (Renee Zellweger) kiriman jirannya untuk membantu Ada. Dari sini, Ada belajar untuk bangkit kembali dan akhirnya, ladang milik Ada kembali terurus dan dia dikenali sebagai wanita yang disegani, kuat dan bebas (TEMA BIASA GADIS IDEAL: POKOK BUNGA YANG SUBUR). Malah, semasa pertemuan kembali Ada dan Inman, dia hampir-hampir menembak kekasihnya kerana menyangkanya sebagai penjahat. Ingin diingatkan bahawa sebelum ini, Ada yang lama merupakan gadis yang lemah dan lembut, sifat yang agak antagonistik berbanding Ada yang baru, seorang yang kuat.

Secara ringkasnya, trope kolektif ‘gadis ideal’ adalah sangat luas kerana ia merangkumi pelbagai budaya tamadun dan negara. Namun, temanya selalu menyentuh sisi gadis konservatif dan alegori bunga. Kalau kita lihat dari sudut realiti, tokoh-tokoh terkenal seperti Ratu Elizabeth I (English Rose) dan Tun Fatimah (Perempuan Melayu Terakhir) adalah contoh ‘gadis ideal’ bagi tamadun masing-masing. Sekiranya anda tanyakan saya, daripada kesemua jenis perempuan dan gadis yang pernah saya temui, kurang daripada 10 orang yang saya anggap sebagai seseorang yang mempunyai trope 100% ‘gadis ideal’, dan salah satu daripadanya merupakan muse penulisan saya. Berbalik pada fokus penulisan dan sastera, penulis yang bagus dan mengguna pakai trope ni harus berhati-hati dalam membina karakter tersebut. Sekalipun nampak ringkas dan mudah, sekiranya tak digarap dengan betul, akan mencacatkan potensi cerita sebagaimana Onodera Kosaki dalam Nisekoi.

RUJUKAN: